cyanic-selkie/wikianc huggingface dataset:
ဂျွန်ကယ်လ်ဗင်
ကယ်လဗင်သည် စင်စစ်ခက်ထန်သောစိတ်ဓာတ်ရှိသူ တစ်ယောက်ဖြစ်သော်လည်း၊ ဖြောင့်မတ်၍သတ္တိရှိ၏။ မိတ်ဆွေ သင်္ဂဟများအပေါ် မြဲမြံစွာခင်မင်တတ်၍၊ သူမှန်သည်ထင်လျှင် ထင်သည့်အတိုင်း ကြောက်ရွံ့ခြင်းကင်းမဲ့စွာ ထုတ်ဖော် ပြောဆို တတ်၏။ အလုပ်ကိုလည်း စိတ်ရောကိုယ်ပါ မနားမနေ လုပ်ကိုင်တတ်သဖြင့် ကျန်းမာရေး ချွတ်ယွင်းခဲ့ရာမှ၊ ၁၅၆၄ ခုနှစ် အသက် ၅၅ နှစ်အရွယ်တွင် ကွယ်လွန်လေသည်။ သူ၏ရုပ်အလောင်းကို ရိုးရိုးပင်မြှုပ်နှံလိုက်သောကြောင့် ယခုအခါ သင်္ချိုင်းရာကိုပင် မတွေ့နိုင်တော့ပေ။ ပရိုတက်စတင့်၏ ဒဿနရှေ့ဆောင် ဂျွန်ကယ်လ်ဗင်ကို ဘာသာရေးတွင်သာမက၊အုပ်ချုပ်ရေး၊နိုင်ငံရေး နှင့် လူမှုရေးစသည့် ကိစ္စရပ်များနှင့် ပတ်သက်လျှင်လည်း အလွန် လူသိများသည်။ သူ၏ ဒဿနများမှာ နှစ်ပေါင်း၄၀၀ နီးပါးမျှ ဥရောပတိုက်ရှိ လူသန်းပေါင်းများစွာ အပေါ်တွင် လွှမ်းမိုးနိုင်ခဲ့သည်။
ဂျွန်ကယ်လ်ဗင်ကို ပြင်သစ်နိုင်ငံ နိုယွန်းမြို့တွင် ၁၅၀၉က ဖွားမြင်သည်။ ငယ်စဉ်ကတည်းက ကောင်းစွာပညာသင်ကြားရပြီး ပါရီရှိ မွန်တေဂူကောလိပ်နှင့် ဩလင်းတက္ကသိုလ် တို့တွင် ဥပဒေပညာကို ဆည်းပူးလေ့လာခဲ့သည်။ ထိုနောက် ဘောဂတ်တွင် ဥပဒေပညာကို ဆက်လက် သင်ယူပြန်သည်။
ကယ်လ်ဗင် အသက်ကိုးနှစ်အရွယ်တွင် ဂျာမနီရှိ မာတင်လူသာက ကန့်ကွက်ချက် ၉၅ချက်ကို ရေးသားချိတ်ဆွဲခဲ့ချိန်လည်း ဖြစ်သည်။(ထိုမှ အစပြုပြီး ပရီုတက်စတင့် တော်လှန်ရေးစတင်ခဲ့ခြင်းဖြစ်သည်။)သို့ဖြင့် ငယ်ရွယ်စဉ်က ရိုမန်ကတ်သလစ်အဖြစ်နေခဲ့ရာမှ ပရိုတက်စတင့်ဂိုဏ်းဝင် တစ်ဦးဖြစ်လာခဲ့သည်။ ထိုနောက် ဖမ်းဆီးနှိပ်ကွပ်သည့် ဘေးမှလွတ်ရန် ပါရီမှပြေးခဲ့ပြီး အတန်ကြာအောင် ခရီးလှည့်လည်နေခဲ့သည်။ ထိုနောက်ပိုင်း ဆွစ်ဇာလန်နိုင်ငံ၊ ဗရက်ဆဲလ်မြို့ တွင်လျှို့ဝှက်နေထိုင်ပြီး ထာ၀ရဘုရားဝါဒကို အပြင်းအထန်လေ့လာဆည်းပူးသည်။၁၅၃၉ ခုနှစ်၊ အသက် ၂ရနှစ်တွင် အကျော်ကြားဆုံးနှင့် လူသိအများဆုံး ကျမ်းဖြစ်သည့် ခရစ်ယာန်ဘာသာ ယုံကြည်မှု လေ့လာပုံအမျိုးမျိုး ကိုထုတ်ဝေခဲ့သည်။ ထိုကျမ်းတွင် ပရိုတက်စတင့် တို့အတွက် ကိုးကွယ်ဆည်းကပ်မှု ပုံစံများကို စနစ်တကျပုံသွင်း ရေးသားပြုစုပေးခဲ့သဖြင့် လူသိများထင်ရှားလာခဲ့တော့သည်။
ထိုအချိန်တွင် ပရိုတက်စတင့်တို့မှာ အလျင်အမြန်အားကောင်းလာပြီဖြစ်သဖြင့် ဂျွန်ကယ်လ်ဗင်လည်း ဂျီနီဗာမြို့သို့ ပြောင်းရွေ့လာပြီး အများ၏ ယုံကြည်မှုခေါင်းဆောင်ဖြစ်လာတော့သည်။ အချိန်တိုအတွင်း အယူပြင်းထန်သူ ဂျွန်ကယ်လ်ဗင် နှင့် ဂျီနီဗာသားတို့မှာ မသင့်မတင့်ဖြစ်လာကာ သူ့အားနှင်ထုတ်လိုက်ကြသည်။ သို့သော် ၁၅၄၁ တွင်ပြန်လည် တောင်းပန်ပင့်ဖိတ်ပြန်သဖြင့် ဂျီနီဗာသို့ပြန်လာပြီး ကွယ်လွန်ချိန် ၁၅၆၄အထိ ခေါင်းဆောင်အဖြစ်နေထိုင်သွားခဲ့သည်။
ဖွဲ့စည်းပုံ သဘောတရားအရ ဂျွန်ကယ်လ်ဗင်မှာ ဂျီနီဗာ၏ အာဏာပိုင်မဟုတ်ပေ။ အာဏာကို အုပ်ချုပ်ရေးကောင်စီမှ ကောင်စီဝင် ၂၅ဦးကချုပ်ကိုင်ထားခြင်းဖြစ်ပြီး မြို့တော်သားများက ကိစ္စအဝဝတွင် လွတ်လပ်စွာ မဲပေးခွင့်ရှိကြသည်။ နှင်ထုတ်ခံခဲ့ရစဉ်က ကောင်စီဝင်များနှင့် မပြေလည်သောကြောင့်လည်းဖြစ်သည်။ သို့သော် ၁၅၅၅ နောက်ပိုင်းမှစတင်ကာ ဂျီနီဗာ၏ အာဏာရှင်သဖွယ် နေထိုင်အုပ်ချုပ်သွားခဲ့သည်။
မူဝါဒနှင့် စွမ်းဆောင်ချက်များ
ကယ်လ်ဗင် ဦးဆောင်သည့် ဂျီနီဗာသည် အချိန်တိုအတွင်း ပရိုတက်စတင့်တို့၏ ဦးဆောင်အရပ်ဖြစ်လာပြီး အချိန်အတန်ကြာ ပရိုတက်စတင့်တို့၏ ရောမဟုပင် တင်စားခေါ်ဝေါ်ခဲ့ကြသည်။ အခြားအရပ်တို့တွင် ပရိုတက်စတင့် ပြန့်ပွားထွန်းကားရေးကို ကူညီသည်။ ပြန်လည်ခေါ်ယူခြင်းခံရပြီးနောက် ကျောင်းတေဨ်ဆိုင်ရာ ပြုပြင်ရေးများကို အရှိန်အဟုန်ဖြင့် ဆောင်ရွက်သည်။ အခြားတိုင်းပြည်များတွင်ပါဆောင်ရွက်ရန် အားပေးတိုက်တွန်းကူညီသည်။ ဘာသာရေးဆိုင်ရာပြုပြင်ရေး ကျမ်းများကို ရေးသားဟောပြောပို့ချသည်။
ထူးခြားမှု တစ်ရပ်အနေဖြင့် အလုပ်ကြိုးစားခြင်းကို နှစ်ခြိုက်အားပေးပြီး သူ့လက်ထက်တွင် ဂျီနီဗာတက္ကသိုလ် ကို တည်ထောင်သည်။ သို့သော် ဘာသာရေး နှင့် ပတ်သက်လျှင် အယူသီးပြီး သီးခံတတ်သူမဟုတ်ပေ။ မိစ္ဆာဒိဋ္ဌိ၊ စုန်းတတ်သူ ဟု စွပ်စွဲကာ ကားစင်တင်မီးရှို့သတ်ဖြတ်ခဲ့သူ မနည်းခဲ့ပေ။ ထိုအထဲတွင် သုံးပါးတစ်ဆူဝါဒကို သံသယရှိသည်ဟု ပြောမိခဲ့သည့် နာမည်ကျော် စပိန်သမားတော် မိုက်ကယ်လ်ဆာဗေးတစ် တစ်ဦးလည်း အပါအဝင်ဖြစ်သည်။ (၁၅၅၃)
အရေးကြီးကုန်စည်နှင့် ဝန်ဆောင်မှုဥပဒေ
အခန်း(၃)အရေးကြီးကုန်စည်နှင့် ဝန်ဆောင်မှုများ
( ဂ )ဝန်ဆောင်မှုတစ်မျိုးမျိုးကို အရေးကြီးဝန်ဆောင်မှုအဖြစ် သတ်မှတ် ကြေညာပြီး ယင်းဝန်ဆောင်မှုနှင့် သက်ဆိုင်သည့် ကိစ္စရပ်များ။
အခန်း(၄)ပြစ်မှုနှင့် ပြစ်ဒဏ်များ
၅။မည်သူမဆို ပုဒ်မ ၄ အရ ထုတ်ပြန်သော အမိန့်တစ်ရပ်ရပ်ကို ဖောက်ဖျက်ကြောင်း ပြစ်မှုထင်ရှားစီရင်ခြင်းခံရလျှင် ထိုသူအား အနည်းဆုံးထောင်ဒဏ်ခြောက်လမှ အများဆုံး ထောင်ဒဏ် သုံးနှစ်အထိချမှတ်ရမည့်ပြင် ကျပ်ငါးသိန်းထက် မပိုသော ငွေဒဏ်လည်း ချမှတ်ခြင်းခံရမည်။
၆။တရားရုံးသည် ပြစ်မှုနှင့် သက်ဆိုင်သည့် သက်သေခံပစ္စည်းများကို ဖျက်ဆီး စေရန်ဖြစ်စေ၊ နိုင်ငံတော်ဘဏ္ဍာအဖြစ် သိမ်းဆည်းစေရန်ဖြစ်စေ၊ အခြားနည်း စီမံခန့်ခွဲရန်ဖြစ်စေ အမိန့်ချမှတ်နိုင်သည်။
၇။ဤဥပဒေပါ ပြစ်မှုများကို ရဲအရေးယူပိုင်ခွင့်ရှိသော ပြစ်မှုများအဖြစ် သတ်မှတ်သည်။
အခန်း(၅)အထွေထွေ
၈။ပြည်ထောင်စုအစိုးရအဖွဲ့သည် ဤဥပဒေပါ ပြဋ္ဌာန်းချက်များကို အကောင် အထည်ဖော် ဆောင်ရွက်ရာတွင် သက်ဆိုင်ရာဝန်ကြီးဌာနများနှင့် အခြား ပြည်ထောင်စုဝန်ကြီးဌာနများ၊ တိုင်းဒေသကြီး သို့မဟုတ် ပြည်နယ်အစိုးရအဖွဲ့များ၊ ကိုယ်ပိုင်အုပ်ချုပ်ခွင့်ရ တိုင်းဦးစီးအဖွဲ့ သို့မဟုတ် ကိုယ်ပိုင်အုပ်ချုပ်ခွင့်ရဒေသ ဦးစီးအဖွဲ့များအကြား လိုအပ်သလို ပေါင်းစပ်ညှိနှိုင်းပေးရမည်။
၉။ပုဒ်မ ၄ အရ တာဝန်ပေးအပ်ခြင်းခံရသည့် ဝန်ကြီးဌာနသည် ကုန်စည် သို့မဟုတ် ဝန်ဆောင်မှုတစ်ခုခုကို အရေးကြီးကုန်စည် သို့မဟုတ် အရေးကြီးဝန်ဆောင်မှု အဖြစ် အမိန့်ထုတ်ပြန်သတ်မှတ်၍ လိုအပ်သလို ဆောင်ရွက်ပြီးနောက် ဆက်လက် ဆောင်ရွက်ရန် လိုအပ်ခြင်းမရှိသည့်အခါ ယင်းအမိန့်ကို ဆောလျင်စွာ ပြန်လည် ပယ်ဖျက်ပေးရမည်။
၁ဝ။ The Essential Supplies and Services Act, 1947 အရ ထုတ်ပြန်ခဲ့သော နည်းဥပဒေများ၊ အမိန့်ကြော်ငြာစာ၊ အမိန့်၊ ညွှန်ကြားချက်နှင့် လုပ်ထုံးလုပ်နည်း များသည် ဤဥပဒေနှင့် မဆန့်ကျင်သမျှ ဆက်လက်ကျင့်သုံးနိုင်သည်။
၁၁။ဤဥပဒေကို အကောင်အထည်ဖော် ဆောင်ရွက်ရာတွင်-
( က )ပြည်ထောင်စုအစိုးရအဖွဲ့သည် လိုအပ်သော နည်းဥပဒေများ၊ စည်းမျဉ်းနှင့် စည်းကမ်းများကို ထုတ်ပြန်နိုင်သည်။
( ခ )ပုဒ်မ ၄ အရ တာဝန်အပ်နှင်းခံရသည့် ဝန်ကြီးဌာနသည် သက်ဆိုင်ရာ အဖွဲ့အစည်း သို့မဟုတ် အာဏာပိုင်အား ယင်းဥပဒေနှင့် သက်ဆိုင်သည့် အမိန့်ကြော်ငြာစာ၊ အမိန့်၊ ညွှန်ကြားချက်နှင့် လုပ်ထုံးလုပ်နည်းများ ထုတ်ပြန်ခွင့်ကို အပ်နှင်းနိုင်သည်။
၁၂။ဤဥပဒေဖြင့် The Essential Supplies and Services Act, 1947  ကို ရုပ်သိမ်းလိုက်သည်။
ပြည်ထောင်စုသမ္မတမြန်မာနိုင်ငံတော် ဖွဲ့စည်းပုံအခြေခံဥပဒေအရ ကျွန်ုပ် လက်မှတ်ရေးထိုးသည်။
(ပုံ) သိန်းစိန်
တနိုင်ပေရွာ၊ ပင်လောင်းမြို့နယ်
တနိုင်ပေရွာ (Tanaingpay)သည် ရှမ်းပြည်နယ် (တောင်)၊ ပအိုဝ်း ကိုယ်ပိုင်အုပ်ချုပ်ခွင့်ရဒေသ၊ ပင်လောင်းမြို့နယ်၊ လိန့်ညားကျေးရွာအုပ်စု၌ တည်ရှိသည်။ ရွာနေရာကုတ်မှာ ၂၀၂၄၄၁ ဖြစ်သည်။ ၂၀၁၄ သန်းခေါင်စာရင်းအရ လိန့်ညားကျေးရွာအုပ်စုတွင် ကျား ၄၇၁၂ ဦး၊ မ ၄၉၃၇ ဦး၊ လူဦးရေ စုစုပေါင်း ၉၆၄၉ ဦးနေထိုင်သည်။
ကိုးကား
ကဏ္ဍ:ပင်လောင်းမြို့နယ်ရှိ ရွာများ
မံကင်းရွာ၊ မြစ်ကြီးနားမြို့နယ်
မံကင်းရွာ(Mankin)သည် ကချင်ပြည်နယ်၊ မြစ်ကြီးနားခရိုင်၊ မြစ်ကြီးနားမြို့နယ်၊ မံကင်းကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၆၅၇၂၁ ဖြစ်သည်။ ၂၀၁၄ သန်းခေါင်စာရင်းအရ မံကင်းကျေးရွာအုပ်စုတွင် ကျား ၄၂၄ ဦး၊ မ ၃၈၅ ဦး၊ လူဦးရေစုစုပေါင်း ၈၀၉ ဦး နေထိုင်သည်။
ကျောက်ခွက်ရွာ၊ ကျောက်ပန်းတောင်းမြို့နယ်
ကျောက်ခွက်ရွာ (Kyaukkhwet)သည် မန္တလေးတိုင်းဒေသကြီး၊ ညောင်ဦးခရိုင်၊ ကျောက်ပန်းတောင်းမြို့နယ်၊ ကျောက်ခွက်ကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၉၁၈၇၈ ဖြစ်သည်။ ၂၀၁၄ သန်းခေါင်စာရင်းအရ ကျောက်ခွက်ကျေးရွာအုပ်စုတွင် ကျား ၅၀၀ ဦး၊ မ ၆၀၆ ဦး၊ လူဦးရေ စုစုပေါင်း ၁၁၀၆ ဦးနေထိုင်သည်။
မံကင်းရွာ၊ မြစ်ကြီးနားမြို့နယ်
ကိုးကား
ကဏ္ဍ:မြစ်ကြီးနားမြို့နယ်ရှိ ရွာများ
ကျောက်ခွက်ရွာ၊ ကျောက်ပန်းတောင်းမြို့နယ်
ကိုးကား
ကဏ္ဍ:ကျောက်ပန်းတောင်းမြို့နယ်ရှိ ရွာများ
Glam metal
ဝိသေသ လက္ခဏာများ
အခြား ၁၉၈၀ ခုနှစ်များ၏ heavy metal သီချင်းများကဲ့သို့ သူတို့သည် shred guitar solo နှင့် ထူးခြားသည်။ harmony များကို ကျယ်ပြန့်စွာ အသုံးပြုထားသည်။ အထူးသဖြင့် power ballads ဝိသေသလက္ခဏာများဖြစ်သော slow, motional သီချင်းဖြစ်ပြီး တဖြည်းဖြည်းဖြင့် တေးအဆုံးပိုင်းအထိ ပြင်းထန်စွာ တည်ဆောက်ထားသည်။ ဤအမျိုးအစားထဲမှ single သီချင်းများသည် စီးပွားရေးအရ အအောင်မြင်ဆုံးဖြစ်ခဲ့သည်။ ပရိသတ်များ ကျယ်ပြန့်လာခဲ့သည်။ traditional heavy metal များသို့ မဆွဲဆောင်ခဲ့ပေ။ စာသားအကြောင်းအရာများမှာ အချစ်နှင့်ဆက်စပ်နေပြီး blue ဂီတ၏ ရိုးရာဗီဇနှင့် ဆက်စပ်နေသည်။ သီချင်းများမှာ အထူးသဖြင့် အမျိုးသမီးများကို ဦးတည်ထားသည်။ glam metal သည် ၎င်းတို့၏မြတ်နိုးမှုဆိုင်ရာ glam rock (သို့) glitter rock ( ၁၉၇၀)မှ ကြီးမားစွာရေးဆွဲထားသည်။ မကြာခဏ ဆံပင်ကို နောက်လှန်ဖြီးကြပြီး make up များကို အသုံးပြုကြသည်။ ပြောင်ပြောင် လက်လက်အဝတ်အစားများနှင့် အသုံးအဆောင်များ ဝတ်ဆင်ကြသည်။ glam metal ၏ကဏ္ဍများကို ဂီတရုပ်မြင်သံကြားများ ထုတ်လုပ်သူများသို့ အယူခံဝင်ကြသည်။ အထူးသဖြင့် MTV အမျိုးအစားတိုးတက်လာမှုနှင့်အတူ ထူထောင်ခြင်းသည် တိုက်ဆိုင်နေသည်။ glam metal ဖျော်ဖြေသူများသည် မူးယစ်ဆေးဝါးနှင့် အသောက်လွန်ကြူးသည့် ဘဝနေထိုင်မှု ပုံစံများ၊ အဖော်အချွတ်ကပြမှုများနှင့် ညနက်ပါတီများကြောင့် နာမည်ပျက်လာခဲ့သည်။ ဆေးပြားငယ်များကို ကျယ်ပြန့်စွာ အသုံးပြုလာခဲ့သည်။
ပညာရပ်ဝေါဟာရ
ဤဝေါဟာရသည် lite metal နှင့် ဆက်စပ်နေသည်။ glam metal melodic metal, false metal poodle တီးဝိုင်းများ၊ nerf metal, pop metal (သို့) metal pop တို့ပါဝင်သည်။ ဝေဖန်ရေးသမား Philip Bashe က Van Halen နှင့် Def Leppard တီးဝိုင်းတို့ကို ဖော်ပြသုံးနှုန်းခဲ့သည်။ Allmusic မဂ္ဂဇင်းက pop metal ကို ခွဲခြမ်းပြသခဲ့သည်။ hard rock နှင့် heavy metal အဖြစ်အပျက်များ(၁၉၈၀) ကို ရည်ညွန်းသည်။ ( Def Leppard, Bon Jovi, Europe) တို့ပါဝင်သည်။ စရိုက်လက္ခဏာများမှာ ဝင်းလက်တောက်ပသော အဝတ်အစားများနှင့် make up များထူထူလိမ်းထားသည်။ ကဗျာ စာပေညွန့်ပေါင်းစုဆောင်းသူ Sam Dunn က pop metal များကို ကွဲပြားမှုဖြင့် သိသာစေခဲ့သည်။ Def Leppard, Europe နှင့် Whitesnake တီးဝိုင်းများပါဝင်သည်။ glam metal တီးဝိုင်းများဖြစ်သည် Motley Crue, Twisted Sister နှင့် Poison တို့ပါဝင်သည်။
သမိုင်းကြောင်း မူရင်းဇစ်မြစ်
Van Halen တီးဝိုင်းသည် လှုပ်ရှားမှုတွင် မြင့်မားစွာလွှမ်းမိုးခဲ့သည်။ ၁၉၇၈ ခုနှစ်တွင် Eddie Van Halen ၏ Lead guitar စွမ်းရည်နှင့်အတူ Los Angeles ဂီတဖြစ်ရပ် Sunset Strip မှ ထွက်ပေါ်လာခဲ့ခြင်းဖြစ်သည်။ သူသည် သူ၏နည်းပညာများဖြစ်သော two-handed hammer-ons နှင့် tapping များဖြင့် ကျော်ကြားလာခဲ့သည်။
Def Leppard သည် New Wave of British Heavy Metal အမျိုးအစားများခွဲခြားခဲ့သည်။ သူတို့၏ဒုတိယမြောက် album “High ‘n’ Dry ( ၁၉၈၁) ကို ထုတ်ခဲ့သည်။ glam-rock နှင့် heavy metal ကို ရောစပ်ခဲ့သည်။ ဆယ်စုနှစ်တွင် hard rock ကို အဓိပ္ပာယ်သတ်မှတ်ရာတွင် ကူညီခဲ့သည်။ သူတို့၏ album “ Pyromania ( ၁၉၈၃) သည် Recording Industry Association of America” မှချီးမြှင့်သော လက်မှတ်ရေးထိုးခဲ့သည်။ Billaboard 200 တွင် နံပါတ် ၂ နေရာသို့ ရောက်ရှိခဲ့သည်။ “Foolin” “Photograph” နှင့် “Rock of Ages” တို့သည် MTV တွင် ပေါ်ထွက်လာခဲ့သည်။ Top 40 သို့ ရောက်ရှိခဲ့သည်။ Def Leppard ၏ Pyromania ပုံစံသည် ကယ်လီဖော်နီယား ပေါ်ထွက်လာခြင်း နှင့်အတူ တုပြိုင်၍ ပြုလုပ်ခဲ့သည်။
First Wave (၁၉၈၀-၈၅)
၁၉၈၀ အစောပိုင်းတွင် US မှ တီးဝိုင်းအများစုသည် glam metal သို့ ဦးတည်လာကြသည်။ Westen Maryland မှ Kix သည် eponymous debut (၁၉၈၁) album ကို ထုတ်လွှတ်ခဲ့သည်။ San Francisco မှ Night Ranger ၏ Down Patrol (၁၉၈၂) album သည် US တွင် top 40 သို့ရောက်ရှိခဲ့သည်။ သို့သော် ၁၉၈၃ ခုနှစ် Midnight Madness top five single sister Christian ပါဝင်သည်။ Twisted Sister သည် glam rock တီးဝိုင်းသည် ၁၉၇၂ တွင် တည်ထောင်ခဲ့ပြီး သူတို့၏ Under the Blade (၁၉၈၂) ပထမဆုံး album ကို ဖြန့်ချိခဲ့သည်။
ဖျတ်လတ်သော အဖြစ်အပျက်များသည် Sunset Strip မှ club များ ပါဝင်သည်။ Los Angele မှ The Trip, The Whisky a Go Go နှင့် Starwood တို့ပါဝင်သည်။ U.S မှ Quiet Riot ၏ Metal Health (၁၉၈၃) ပထမဆုံး glam metal album ဖြစ်သည်။ မည်သို့ပင်ဆိုစေကာမှု ပထမဆုံး heavy metal album သည် Billboard music charts တွင် နံပါတ် ၁ နေရာသို့ ရောက်ရှိခဲ့သည်။ နောက်ပိုင်းတီးဝိုင်းမှ mainstream အောင်မြင်မှု၏တံခါးဝသို့ ရောက်ရှိခဲ့သည်။ L.A မှတီးဝိုင်းများတိုးလာခြင်းသည် ၁၉၈၄ ခုနှစ်တွင် album များထုတ်ဝေခဲ့သည်။ Ratt ၏ Out of the Cellor (၁၉၈၄) နှင့် W.A.S.P ၏ eponymous album တို့ ပါဝင်သည်။ Black ‘n Blue ကို Portland တွင် တည်ထောင်ခဲ့သည်။ Oregon၏ eponymous debut album တို့ပါဝင်သည်။ New York အခြေစိုက် ဒိန်းမတ်တီးဝိုင်း White Lion တီးဝိုင်း၏ Fight to Survice( ၁၉၈၅) album ကို ထုတ်ဝေခဲ့သည်။ ၁၉၈၅ ခုနှစ် Motley Crue သည် သူတို့၏ “Theatre of Pain’’ album နှင့်အတူ glam metal သို့ ပြောင်းလဲခဲ့သည်။ ထိုတီးဝိုင်းများသည် glam metal ဖွံ့ဖြိုးတိုးတက်မှုတွင် အရေးပါသော အပိုင်းဖြစ်လာခဲ့သည်။
Second Wave (၁၉၈၆-၉၁)
၁၉၈၀ အလယ်တွင် glam metal စတင်၍ mainstream အောင်မြင်မှု စတင်ခဲ့သည်။ Los Angeles သည် Sunset Strip နှင့် အတူ အရေးကြီးသော အဖြစ်အပျက်များ ဆက်လက်ဖြစ်ခဲ့သည်။ London တီးဝိုင်းသည် ၁၉၇၀ တွင် glam rock တီးဝိုင်းအဖြစ် ဖွဲ့စည်းခဲ့သည်။ Guns N’ Roses သည် ၁၉၈၅တွင် “Non Stop Rock” album ကို ဖြန့်ချိခဲ့သည်။ Pennsylvania မှ အောင်မြင်သော တီးဝိုင်းများ ထုတ်လွှတ်ခဲ့သည်။ Harrisburg ၏ Poison နှင့် Philadelphia မှ Cinderella လည်း ပွဲဦးထွက် album များထွက်ရှိခဲ့သည်။ ၁၉၈၆ မှ Look What the Cat Dragged in နှင့် Night songs များပါဝင်သည်။ Orange County မှ Stryper ၁၉၈၃တွင် ဖွဲ့စည်းခဲ့သည်။ သူတို့၏ platinum album “To Hell with the Devil သည် သူတို့၏ hard rock ဂီတပုံစံနှင့် glam metal ရောစပ်ထားသော သူတို့၏ ဂီတထဲသို့ ခရစ်ယာန်ဘာသာစာသားများ သယ်ဆောင်လာခဲ့သည်။ Van Halen (၁၉၈၆) ခုနှစ်တွင် သူတို့၏ပထမဆုံး album သည် U.Sတွင် နံပါတ်တစ် နေရာသို့ ရောက်လာခဲ့သည်။ Swedish အုပ်စု Europe ၏ The Final Countdown (၁၉၈၆) တွင် နိုင်ငံအသီးသီးတွင် Top Ten နေရာသို့ ရောက်ရှိခဲ့သည်။ အမေရိကန်အပါအဝင် ၂၆ နိုင်ငံတွင် နံပါတ် ၁နေရာသို့ ရောက်ရှိခဲ့သည်။ heavy metal ဖျော်ဖြေတင်ဆက်သူများဖြစ်သော Ozzy Osbourne နှင့် Judas Priest သည် glam metal ၏ အစိတ်အပိုင်းများကို သူတို့၏အစိတ်အပိုင်းများနှင့်ပုံရိပ်များကို ဖော်ပြခဲ့သည်။
စီးပွားရေးအရ ဖြန့်ချိမှုမှာ New Jersey မှ Bon Jovi ၏ Slippery When Wet (၁၉၈၆)ဖြစ်ပြီး hard rock နှင့် pop ကိုရောနှောထားသည်။ ၈ လကြာ Billboard 200 ၏ထိပ်တွင် ရပ်တည်နိုင်ခဲ့သည်။ US တွင် ၁၂သန်းကျော် ရောင်းချခဲ့သည်။ ပထမဆုံး hard rock album ဖြစ်လာခဲ့သည်။ ဤ album သည် အမျိုးအစားအတွက် ပရိသတ်များကျယ်ပြန့်စွာ မှတ်တမ်းတင်နိုင်ခဲ့သည်။ MTV သို့ တံခါးဖွင့်ပေးနိုင်ခဲ့ပြီး ဆယ်စုနှစ်အကုန် အခြားတီးဝိုင်းများလည်း အောင်မြင်ခဲ့သည်။ ၁၉၈၀ အလယ်မှ နောက်ပိုင်းအတောအတွင်းတွင် glam metal တီးဝိုင်းများသည် MTV တွင် မကြာခဏထိပ်ဆုံးသို့ ရောက်ရှိခဲ့ပြီး တချို့တီးဝိုင်းများသည် Headbanger’s Ball channel တွင် ပြုခြင်းခံရပြီး တစ်ပတ်အတွင်းကြည့်ရှုသူ ၁.၃သန်းကျော်ရှိလာခဲ့သည်။ ထိုအုပ်စုများသည် Los Angeles မှ KNAC radio station တွင်လည်း လက်ခံနိုင်ခဲ့သည်။ ဆယ်စုနှစ်တစ်ဝက်တွင် ငြင်းဆိုသော ဝေဖန်ရေးများရှိ သော်ငြားလည်း glam metal သည် အမေရိကန်တွင် ယုံကြည်အားကိုးနိုင်သော စီးပွားရေးအရ ကျော်ကြားသော ဂီတဖြစ်လာခဲ့သည်။ Motley Crue သည် Girls,Girls,Girls (၁၉၈၇) album အတူစီးပွားရေးအရ အောင်မြင်ခဲ့သည်။ Def Leppard သည် Hysteria (၁၉၈၇) L.A တီးဝိုင်း Faster Pyssycat သည် သူတို့၏ eponymous album ကို ဇူလိုင်လတွင် ထွက်ရှိခဲ့သည်။ Guns N’ Roses သည် အမြင့်မားဆုံးအောင်မြင်မှုရရှိခဲ့သည်။ L.A Guns နှင့် Hollywood Rose စသောတီးဝိုင်းများ ရောနှောထားပြီး Appetite of Destruction (၁၉၈၇) album သည် three top 10 hits သို့ ရောက်ရှိခဲ့သည်။ ကယ်လီဖော်နီးယားမှ hardcore punk တီးဝိုင်း T.S.O.L သည် glam metal သို့ ဦးတည်ခဲ့သည်။
နောက်ဆုံးဆယ်စုနှစ်မှ အမှတ်ရအောင်မြင်မှုများမှာ Bon Jovi ၏ New Jersey (၁၉၈၈) album, Van Halen ၏ QU812 (၁၉၈၈) နှင့် Poison ၏ Open up and say…Ahh! (၁၉၈၈) album ဖြစ်သည်။ Philadelphia မှ Britny Fox နှင့် New York မှ Winger တို့သည် ၁၉၈၈တွင် ပွဲဦးထွက် album များထွက်လာခဲ့သည်။ ၁၉၈၉ တွင် Motley Crue ၏ Dr.Feelgood သည် multi-platinum နံပါတ်တစ် ရရှိခဲ့သည်။ ထိုနှစ်အတွင်းတွင် New York မှ Danger Danger နှင့် Austin, Texas မှ Dangerous Toys ပွဲဦးထွက် album များထွက်လာခဲ့သည်။ L.A မှ Warrant ၏ Dirty Rotten Filthy Stinking Rich (၁၉၈၉) နှင့် Skid Row ၏ eponymous album (၁၉၈၉) တို့သည် Billboard 200 တွင် နံပါတ်၆နေရာသို့ ရောက်ခဲ့သည်။ ထိုတီးဝိုင်းတို့သည် glam metal ထဲမှ နောက်ဆုံးအဓိကကျသော တီးဝိုင်းများဖြစ်လာခဲ့သည်။ glam metal သည် ၁၉၉၀တွင် လူကြိုက်များသောဂီတထဲမှ စီးပွားရေးအရ အဓိကကျသော အမျိုးအစားဖြစ်လာခဲ့သည်။ ၁၉၉၀ တွင် Las Vegals မှ Slaughter နှင့် North Carolina မှ FireHouse တို့၏ album များထွက်လာခဲ့ပြီး Billboard 100 တွင်နံပါတ်၁၈နှင့် ၂၁ အသီးသီးရောက်ရှိခဲ့သည်။ Guns N’ Roses ၏ Use Your Illusion 1 နှင့် Use Your Illusion 2 (၁၉၉၁)နှင့် Van Halen for Unlawful Carnal Knowledge (၁၉၉၁) သည် ဤအမျိုးအစားကို ကျော်ကြားစေခဲ့သည်။
ကျဆင်းခြင်း(၁၉၉၂-၉၆)
၁၉၈၈ ရုပ်ရှင် The Decline of Western Civilization Part 2: The Metal Years သည် L.A မှအောင်မြင်ခဲ့သော တီးဝိုင်းများအကြောင်းကို ဖော်ကျူးထားခြင်းဖြစ်သည်။ ၁၉၉၀ အစောပိုင်းတွင် ဆယ်စုနှစ်၏ အောင်မြင်မှုပြီးနောက် glam metal ကျော်ကြားမှု ကျဆင်းလာခဲ့သည်။ အောင်မြင်သော တီးဝိုင်းများသည် အဖွဲ့ဝင်များဆုံးရှုံးလာခဲ့သည်။ Motley Crue မှ frontman Vince Neil, Poison မှဂီတသမား C.C.Deville, Def Leppard မှဂီတာသမား Steve Clark နှင့် Guns N’ Roses မှ ဂီတသမား Izzy Stradin တို့ဖြစ်သည်။ ကွဲပြားသော စာရေးဆရာများနှင့် ဂီတပညာရှင်များသည် glam metal ဖျော်ဖြေသူများကို ပြက်ရယ်ပြုလာခဲ့သည်။ hair metal ဟူ ၍ ကျော်ကြားလာခဲ့သည်။ ၁၉၈၀ နောက်ပိုင်းနှင့် ၁၉၉၀ အစောပိုင်းတွင် ပရိသတ်များ ဆုံးရှုံးလာခဲ့သည်။
ကျဆင်းလာသော အရေးပါသောအချက်မှာ grunge ဂီတပေါ်ထွက်လာခြင်းဖြစ်သည်။ ပါဝင်သောတီးဝိုင်းများမှာ Alice in Chains, Pearl Jam နှင့် Soundgarden တို့ပါဝင်သည်။ Nirvana ၏ Nevermind (၁၉၉၁) အောင်မြင်မှုပြီးနောက် သိသာလာခဲ့သည်။ hardcore punk နှင့် heavy metal အစိတ်အပိုင်းများပေါင်းစပ်ထားသည်။ heavy guitar distortion, fuzz နှင့် feedback၊ ပို၍မှောင်မှောက်သော စာသားအကြောင်းအရာများနှင့် Stripped-down အသုံးပြုထားပြီး glam metal ၏ရုပ်လုံးပေါ်သောပုံစံများကို ငြင်းပယ်ထားသည်။ grunge ၏ အံ့ဩဖွယ်ကောင်းသော အောင်မြင်မှုကြောင့် အဓိကကျသော label များကျဆင်းလာခဲ့သည်။ MTV သည် ပုံစံအသစ်များကို အာရုံစိုက်လာသကဲ့သို့ glam metal တီးဝိုင်းများသည် အဆင့်အတန်းများ လျော့ချလာခဲ့သည်။ ၁၉၉၄ တွင် Headbanger’s Ball ကို ဖျက်သိမ်းလာခဲ့သည်။ radio တွင် glam metal သည် မရှိသလောက် နည်းပါးလာခဲ့သည်။ တီးဝိုင်းများစွန့်ခွာခဲ့သည်။ အခြား alternative တီးဝိုင်းများဖြစ်သော Red Hot Chilli Peppers နှင့် Jane’s Addition တီးဝိုင်းတို့သည် အမျိုးအစားကို ကျော်ကြားစေရန် ကူညီပေးခဲ့သည်။
အခြားအုပ်စုများသည် သူတို့၏မူလပုံစံအတိုင်း ရုန်းကန်နေစဉ် အနုပညာရှင်များသည် သူတို့၏အသံများကို ပြောင်းလဲကြသည်။ ၁၉၉၆ တွင် Van Halen သည် Balance album ကို ဖြန့်ချိခဲ့သည်။ တီးဝိုင်းမှ Sammy Hagar ၏အဆိုနှင့်အတူ multi-platinum ရောင်းအားဖြစ်လာခဲ့သည်။ ၁၉၉၈ album Van Halen 3 သည် စီးပွားရေးအရ အောင်မြင်မှုမရရှိခဲ့ပေ။ Van Halen သည် ၂၀၀၄တိုင်အောင် record မလုပ်ခဲ့ပေ။ Warrant သည် Ultraphobic album ၁၉၉၅ တွင် ဖြန့်ချိခဲ့သည်။ ဤ album နှင့်အတူ alternative/grunge တို့သီဆိုလာခဲ့သည်။ အောင်မြင်မှုရရှိမှု နည်းခဲ့သည်။ Guns N’ Roses မှ ဒရမ်သမား Steven Adlerသည် ၁၉၉၀ တွင် ထွက်ရှိခဲ့ပြီး ဂီတသမား Izzy Stradlin ၁၉၉၁ နောက်ပိုင်း Use You Illusion 1 နှင့် 2 ပြီးနောက် ထွက်ရှိခဲ့သည်။ The Spaghetti incident album (၁၉၉၃) ထွက်ရှိပြီးနောက် အခြားအဖွဲ့ဝင်များနှင့် lead singer Axl Rose ကြားထဲ တွင် တင်းမာလာခဲ့သည်။ ဂီတာသမား Slash သည်လည်း ၁၉၉၆ တွင် ထွက်ရှိခဲ့သည်။
ပြန်လည်ရှင်သန်ခြင်းနှင့် အတိတ်က ပွဲတော်များကို လွှမ်းဆွတ်ခြင်း (၁၉၉၇-မျက်မှောက်ခေတ်)
၁၉၉၉ အစတွင် album များကို ပေါင်းစည်းထားသော Monster Ballads ထွက်လာခဲ့သည်။ လူကြိုက်များသော power ballads များဖြင့် ထူးခြားသည်။ များသောအားဖြင့် glam metal အမျိုးအစားများသည်၊ VH1မှ အကုန်အကျခံခဲ့သော Rock Never Stops Tour ကို ၁၉၈၈ တွင် စတင်ခဲ့သည်။ glam metal တီးဝိုင်းများကို တွေ့ရသည်။ Warrant, Slaugher,Quiet Riot, Firehouse နှင့် L.A Gun များပါဝင်သည်။ Poisonနှင့် Cinderella တို့သည် ၂၀၀၀ နှင့် ၂၀၀၂ တွင် ခရီးစဉ်များနှင့် လှည့်ပတ်ဖျော်ဖြေတင်ဆက်ကြသည်။ ၂၀၀၇ တွင် ၄ ရက်ကြာသော Rocklahoma ပွဲတော်ကို Oklahoma ပြည်နယ်တွင် ကျင်းပခဲ့ပြီး glam metal တီးဝိုင်းများဖြစ်သော Poison, Ratt နှင့် Twisted Sister တို့ပါဝင်သည်။ Warrant နှင့် Cinderella တို့သည် ၂၀၀၈ ခုနှစ်တွင် ပွဲတော်များ ကျင်းပခဲ့သည်။ Glam metal များပါရှိသော Rock of Ages ကို Los Angeles ၂၀၀၆ ခုနှစ်တွင် ဖြန့်ချိခဲ့သည်။ ၂၀၀၈ ခုနှစ်တွင် New York ၌ ဖြန့်ချိခဲ့သည်။
NGC 2
NGC 2 သည် ခရုတ်ပတ်ပုံစံ ဂယ်လက်ဆီ အမျိုးအစားဖြစ်ပြီး ပီဂါဆု ကြယ်စုတန်းထဲတွင် တည်ရှိသည်။ ယင်းသည် NGC 1 ဘက်သို့ တောင်စွန်းအနည်းငယ်ကျကာ တည်ရှိသည်။ NGC 2 သည် မှေးမိန်သော ဂယ်လက်ဆီဖြစ်ကာ မြင်သာသော အရွယ်အစားမှာ ၁၄.၂ ဖြစ်သည်။
ဒစ်ဂျစ်တယ်တတ်မြောက်ရေး
ဒစ်ဂျစ်တယ် တတ်မြောက်ရေးလှုပ်ရှားမှု
နိုင်ငံတကာတွင် စာတတ်မြောက်ရေးလှုပ်ရှားမှုများကို အမျိုးသား ရေးအသွင်တစ်ရပ်အနေဖြင့် လှုပ်ရှားလေ့ရှိကြသည်။ "ဒစ်ဂျစ်ဖြစ်ရေး သို့မဟုတ် ဒစ်ဂျစ်တယ်အကြောင်း တတ်သိနားလည်ရေး"ကိုလည်း (Digital Literacy) အနေဖြင့် လှုပ်ရှားရမည်မည့်ခေတ် ရောက်လာပြီ ဖြစ်သဖြင့် "ဒစ်ဂျစ်တယ်တတ်မြောက်ရေး" ဟုခေါ်ဆိုလိုက်ရ ခြင်းဖြစ် သည်။ ဒစ်ဂျစ်တယ်နားလည်ရေး၊ တတ်မြောက်အကျွမ်းဝင်ရေးဆို သည်မှာ ဒစ်ဂျစ်တယ်နည်းပညာဖြင့် ရှာဖွေခြင်း၊ စုစည်းခြင်း၊ သဘော ပေါက်စေခြင်း၊ ပိုင်းဖြတ်ခြင်း၊ ခွဲခြမ်းစိတ်ဖြာခြင်းကိုလည်း ခေါ်ဆို သည်။ လက်ရှိပေါ်ထွန်းနေသည့် အဆင့်မြင့်နည်းပညာများဖြင့် လုပ်ငန်းမှန်သမျှလုပ်ဆောင်နိုင်ခြင်း၊ ထိုနည်းပညာကို မည်သို့ အသုံးပြုရမည်ကို သိရှိခြင်းကလည်း ဒစ်ဂျစ်တယ်တတ်မြောက်ခြင်း ဖြစ်သည်။ ဒစ်ဂျစ်တယ်အကြောင်းကောင်းကောင်းသိသူများသည် လုပ်ငန်းကို ထိရောက်စွာအသုံးချနိုင်သည်။ အသိပညာက ကျွမ်းကျင်မှု ကိုဖြစ်စေသည့်အတွက် ဒစ်ဂျစ်တယ်တတ်မြောက်ရေးကို ဆောင်ရွက် ရခြင်းဖြစ်သည်။ ဒစ်ဂျစ်တယ်ကို မည်သို့အသုံးပြုရမည်ကို သုတေသနပြုခြင်း ဖြင့် သိလိုသည့်အရာကို ရှာဖွေနိုင်မည်၊ အကျိုးရှိစွာ အသုံးပြုနိုင် မည်၊ အကျယ်ကို အကျဉ်းချုံ့နိုင်မည်၊ အကဲဖြတ်နိုင်မည်၊ ဖန်တီး နိုင်မည်ဖြစ်သည်။ ထိုအချက်များသည် ကွန်ပျူတာအသုံးပြုတတ် ခြင်း၊ အသုံးမပြုတတ်ခြင်းနှင့် မဆိုင်သည့်ကိစ္စဖြစ်သည်။ ဒစ်ဂျစ်တယ်တတ်မြောက်ရေးသည် ကွန်ပျူတာ ဟာ့ဒ်ဝဲ၊ ဆော့ဖ်ဝဲ၊ အင်တာနက်၊ ဆဲလ်ဖုန်း၊ PDA နှင့် အခြား ဒစ်ဂျစ်တယ် ပစ္စည်းများနှင့်လည်း ဆက်စပ်နေပါသည်။ အထူးသဖြင့် လုပ်ငန်း အတွက် အကျိုးရှိစွာအသုံးပြုနေလျှင် ဒစ်ဂျစ်တယ်တတ်မြောက်ရေး သည် ပိုပြီးပိုင်းဖြတ်ရလွယ်ကူမည်ဖြစ်သည်။ အထူးသဖြင့် ဒစ်ဂျစ်တယ်နိုင်ငံသားဖြစ်မှု (Digital Citizen) သည် ဒစ်ဂျစ်တယ် တတ်မြောက်ရေး (Digital Literacy) နှင့် များစွာဆက်စပ်လျက်ရှိနေ ပါသည်။ ဒစ်ဂျစ်တယ်တတ်မြောက်မှုရှိခြင်းကို ဒစ်ဂျစ်တယ်မီဒီယာတွင် မည်မျှကျွမ်းကျင်မှုရှိကြောင်း ပြသနိုင်ခြင်းဖြင့် ပိုင်းဖြတ်နိုင်သည်။ နည်းပညာတိုးတက်ပြောင်းလဲမှုများသဖြင့် ဒစ်ဂျစ်တယ်တတ်မြောက်မှု စစ်ဆေးသည့်စံနှုန်းလည်း ပြောင်းလဲနိုင်သည်။ သို့ဖြစ်ရာ တိုင်းတာ စံနှုန်းကို ပုံသေသတ်မှတ်ထား၍ မရနိုင်ပေ။
လုပ်ငန်းခွင်တွင်လိုအပ်လာခြင်း ယခင်က စာပေမတတ် ကြက်ခြေခတ်၊ လက်ဗွေအမှတ်ကြောင့် နိမ့်ကျသည်ဟု ပြောသည်။ ယခုအခါ ကွန်ပျူတာမသုံးတတ်လျှင် ခေတ်နောက်ကျသည်ဟုဆိုရမည်။ ဒစ်ဂျစ်တယ်တတ်မြောက်လျှင် စီးပွားရေးလုပ်ဆောင်ရာတွင်လည်း လုံခြုံစိတ်ချရမှုရှိလိမ့်မည်။ လုပ်ငန်းတွေအတွက်လူခေါ်လျှင်လည်း ကွန်ပျူတာတတ်မြောက် ရမည်၊ အင်တာနက်သုံးနိုင်ရမည်က အခြေခံလောက်ဖြစ်လာလိမ့် မည်။ ကြိုးမဲ့ခေတ်ကို ထူထောင်လာနိုင်သည့်အခါ ဆဲလ်ဖုန်းများ၊ PDA များသည် မသုံးမဖြစ် အနေအထားသို့ရောက်လာသဖြင့် သုံးနိုင်ရန် ပြင်ဆင်ကြရတော့မည်။ ကော်လာဖြူလုပ်ငန်းများ (White Collar) များသည် ကွန်ပျူတာ နှင့် ခရီးဆောင်ဒစ်ဂျစ်တယ်ပစ္စည်းများကို မသုံးမဖြစ်သုံးလာရလိမ့် မည်။ အလုပ်ခန့်ခြင်း၊ ရာထူးတိုးခြင်းတို့သည် ဒစ်ဂျစ်တယ်တတ် မြောက်ခြင်းနှင့် ဆက်စပ်လာလိမ့်မည်။ သို့ဖြစ်ရာ ကုမ္ပဏီများကိုယ် တိုင်က ဒစ်ဂျစ်တယ်အထောက်အထားလက်မှတ် (Digital Certification) တစ်ခုခုဖြင့် အသိအမှတ်ပြုမည်ဖြစ်သလို၊ ခိုင်မာသည့် အဖွဲ့အစည်းတစ်ခုခုက အသိအမှတ်ပြုပေးရန်လည်း လိုလာသည်။ နည်းပညာသည် ဈေးအသက်သာဆုံး၊ လူတိုင်းသုံးနိုင်သည့် အနေအထားသို့ရောက်လာသည်။ ကော်လာဖြူလုပ်သားများသာမက၊ ကော်လာပြာ (Blue Collar) များအတွက်ပါ အလုပ်ခန့်လျှင် လက်မှတ် တောင်းဆိုခြင်း ခံရပါလိမ့်မည်။ ထုတ်လုပ်သူများ၊ လက်လီအရောင်း ဆိုင်များ အပြိုင်အဆိုင်ခေတ်တွင် ဒစ်ဂျစ်တယ်ကို မကိုင်နိုင်ပါက နောက်ကျကျန်ခဲ့မည်သာဖြစ်သည်။ ဒစ်ဂျစ်တယ်ဖြင့် ဒေတာများ ကိုပြုစုနိုင်မည်၊ ကုန်ပစ္စည်းများကို မှာနိုင်မည်၊ အချိန်နှင့်တပြေးညီ သတင်းတွေသိရမည်။ ဆောက်လုပ်ရေးလုပ်သားတွေလည်း ကွန်ပျူတာ၊ ဒစ်ဂျစ်တယ်ပစ္စည်းများဖြင့် လုပ်ငန်းခွင် လုံခြုံစိတ်ချရေး ဖန်တီးနိုင် မည်။ အလုပ်အကိုင်အခွင့်အလမ်းရှာဖွေခြင်းတို့ကိုလည်း အင်တာနက် Website ထဲမဝင်လျှင် အဆင်မပြေ ဖြစ်လာလိမ့်မည်။ ဒစ်ဂျစ်တယ် က လူမှုဘဝပြည့်ဝလုံခြုံစေပါလိမ့်မည်။
ပညာရေးတွင် အသုံးပြုလာခြင်း နည်းပညာဖွံ့ဖြိုးလာသောကြောင့် ဒစ်ဂျစ်တယ်ကိုပစ်ပယ်သော ကျောင်းနှင့် ပညာရေးဌာနများသည် ခေတ်နောက်ကျကျန်ခဲ့လိမ့်မည်။ ခေတ်မီသောသင်ရိုးညွှန်းတမ်းများဖြစ်ရန် ပြုပြင်ကြရမည်။ စာသင် ကျောင်းတွေထဲ ကွန်ပျူတာတွေထည့်သွင်းရမည်။ ကျောင်း သင်ခန်း စာကို အထောက်အကူပြုမည့် ဆော့ဖ်ဝဲတွေတီထွင်ရေးဆွဲ ကြရလိမ့် မည်။ ကျောင်းသားတွေကို အစဉ်အလာပညာရေးထက်၊ ဒစ်ဂျစ်တယ် ပညာရေးဖြင့် မိတ်ဆက်ပေးနိုင်ရမည်။ အွန်လိုင်းပညာရေးကို ကျောင်းသားများနှင့် ပေးတွေ့နိုင်စေရန် စီစဉ်ပေးရမည်။ ကျောင်းသင် ခန်းစာများတွင် မြေဖြူနှင့် ကျောက်သင်ပုန်း (Blackboard) အစား၊ စမတ်ဘုတ် (Smartboard) နှင့် ဆရာသင်စနစ်မှသည် ကျောင်းသား သိချင်သည်ကို တုံ့ပြန်ပေးမည့် အစီအစဉ် ARS (Audience Response Systems) ကို အသုံးပြုနိုင်စေရန် စီစဉ်ရလိမ့်မည်။ ထိုအစီအစဉ်များကို ဆောင်ရွက်နိုင်ရန် ဆရာကိုယ်တိုင် ဒစ်ဂျစ်တယ်တတ်မြောက်ရမည်။ ဒစ်ဂျစ်တယ်ကို ဆရာကကျွမ်းကျင်မှ တပည့်ကိုပြန်သင်နိုင် မည်။ ကွန်ပျူတာသုံးပြီး သုတေသနလုပ်ရခြင်းကို ဆရာကလမ်းညွှန် ပြသနိုင်ရမည်။ အွန်လိုင်းတွင် အချက်အလက် ထောင်နှင့်သိန်းနှင့် ချီပြီးရနိုင်ကြောင်း၊ ဘယ်လိုင်းတွင် ဘာတွေရပြီး၊ ဘယ်လိုသင်ယူနိုင် ကြောင်း ဆရာကပြောနိုင်ရမည်။ အနာဂတ်ပညာရေးသည် ဆရာ က သင်ကြားသူမဟုတ်တော့။ လမ်းညွှန်ပြသပေးနိုင်သူသာ ဖြစ်လိမ့်မည်။ Google နှင့် Wikipedia တို့သည် ကျောင်းသားတို့ အတွက် တန်ဖိုးမဖြတ်နိုင်သည့် ရတနာသိုက်ကြီးဖြစ်ကြောင်း အနည်းဆုံး အခြေခံလောက်တော့ သိထားကြရပေလိမ့်မည်။ ဒစ်ဂျစ်တယ်တတ်မြောက်လာလျှင် အလွဲအသုံးချမှုရှိလာနိုင် သည်။ ကျမ်းကိုးတွေများလာသဖြင့် ကျမ်းခိုးတွေဖြစ်လာနိုင်သည်။ ကျမ်းကိုးသလား၊ ကျမ်းခိုးသလားသိနိုင်ရန်အတွက် ဆော့ဖ်ဝဲတွေ တီထွင်ကြရပေလိမ့်မည်။ စာကြည့်တိုက်များတွင် ဒစ်ဂျစ်တယ်တတ်မြောက်ရေးလှုပ်ရှားမှုအတွက် ပြိုင်ပွဲတွေလုပ်ပေးရလိမ့်မည်။
လူ့ဘောင်အတွင်း အသုံးပြုလာခြင်း ဒစ်ဂျစ်တယ်တတ်မြောက်ခြင်းက လူ့ဘောင်အတွင်း အထောက် အကူများစွာပြုနိုင်သည်။ လူမှုရေးကွန်ရက်ကို ကဏ္ဍသစ်တစ်ရပ် အနေဖြင့် Web 2.0 ဖြင့်ဖွင့်လှစ်နိုင်ခဲ့သည်။ အချင်းချင်းအပြန်အလှန် ဆက်သွယ်နိုင်သည်။ တစ်ဦးနှင့်တစ်ဦး အပြန်အလှန်ဆက်သွယ် လာနိုင်သည်။ ဝန်ဆောင်မှုတွေကောင်းလာသည်။ အပေးအယူတွေ မြန်ဆန်လာသည်။ Linkkedln လို Site မျိုးတွေကြောင့် အသက်မွေး ဝမ်းကျောင်းနှင့် စီးပွားရေး အလှည့်အပြောင်းတွေကောင်းလာသည်။ ဒစ်ဂျစ်တယ်ကြောင့် လိမ်ညာမှုများရှိလာသလို၊ အလိမ်အညာ မခံရအောင်လည်း ကာကွယ်လာနိုင်သည်။ အကောင်းရှိသလို အဆိုး တွေကလည်းများလာသည်။ အဆိုးတွေကာကွယ်ရန်လည်း နည်းမျိုးစုံ ဖြင့် တားဆီးလာနိုင်ကြသည်။
Global သက်ရောက်ခြင်း နိုင်ငံတကာအစိုးရများသည် ဒစ်ဂျစ်တယ်ကြောင့် စီးပွားရေး အပေါ်သက်ရောက်မှုအား အလေးထားလာကြသည်။ ပညာရေး အတွက် အထောက်အကူပြုနေသည့် HotChalk လိုင်းတွင် "ပညာ ရေးကို အလေးအနက်ထားကာ ဗဟိုပြုသည့်နိုင်ငံများသည် ဒစ်ဂျစ် တယ်တတ်မြောက်နှုန်း အခြားနိုင်ငံများထက်မြန်သည်။ အထူး သဖြင့် တရုတ်နိုင်ငံတွင်ဖြစ်သည်။ ထိုနိုင်ငံများတွင် သတင်းအချက်အလက် စီးဆင်းမှုမြန်တတ်သည်" ဟုထောက်ပြထားသည်။ ဖွံ့ဖြိုးဆဲနိုင်ငံများတွင် ‘ဒစ်ဂျစ်တယ်တတ်မြောက်ရေးကို ကမ္ဘာ နှင့်အမီ ရင်ပေါင်တန်းနိုင်ရေးအတွက် ကြိုးပမ်းနေကြရသည်။ ဒစ်ဂျစ် တယ်တတ်မြောက်ရေးလှုပ်ရှားမှုကို NGO အဖွဲ့များကလည်း အလေး ပေးလုပ်ဆောင်နေကြသည်။ ကမ္ဘာ့အဆင့်အနေဖြင့် ECDL Foundation(European Computer Driving Licence) ၊ CEPIS (Council of European Professional Informatics Societies) နှင့် ICDL (International Computer Driving Licence) တို့သည် ကမ္ဘာ့အဆင့် ဒစ်ဂျစ်တယ်တတ်မြောက်မှုကို ပိုင်းဖြတ်ပေးသည့်အဖွဲ့များအဖြစ် ထင်ရှားသည်။
သဗြုချောင်းရွာ၊ မြေးခံဘော်
သဗြုချောင်းရွာ(Thabyuchaung)သည် တနင်္သာရီတိုင်းဒေသကြီး၊ ထားဝယ်ခရိုင်၊ ထားဝယ်မြို့နယ်၊ မြေးခံဘော်ကျေးရွာအုပ်စု၌ တည်ရှိသည်။ ရွာနေရာကုတ်မှာ 177,108 ဖြစ်သည်။
ကာဠကာရာမသုတ်
တမဟံ ဇာနာမိ၊ တမဟံ အဗ္ဘညာသိံ၊ တံ တထာဂတဿ ဝိဒိတံ-တိုင်အောင် စကားရပ်တို့ဖြင့် “သဗ္ဗညုတဘူမိ”ကိုလည်းကောင်း၊ တံ တထာဂတော န ဥပဌာသိဟူသော စကားရပ်ဖြင့် “ခီဏာသဝဘူမိ”ကိုလည်းကောင်း၊ တံ မမဿ မုသာ၊ တံ ပဿ တာဒိသမေဝ၊ တံ မမဿ ကလိ-ဟူသော စကားရပ်တို့ဖြင့် “သစ္စဘူမိ”ကို လည်းကောင်း၊ ဣတိ ခေါ ဘိက္ခဝေ ... ဝိညာတာရံ န မညတိ-ဟူသော စကားရပ်ဖြင့် “သုညတာဘူမိ”ကိုလည်းကောင်း၊ ဣတိ ခေါ ... ဝဒါမီတိဟူသော စကားရပ်ဖြင့် “တာဒိဘူမိ”ကိုလည်းကောင်း သာကေတမြို့သား ရဟန်းသစ် ငါးရာတို့အား သာကေတမြို့ ကာဠကာရာမကျောင်းတော်၌ ဘုရားရှင် ဟောတော်မူပါသည်။ ။ ဤကာဠကာရာမသုတ်ဒေသနာတော် ဘူမိငါးရပ်ပြီးဆုံးတိုင်း မြေငလျင်လှုပ်လေသည်။ ဒေသနာတော်အဆုံး၌ ရဟန်းသစ်ငါးရာ အာသဝေါကင်းကွာ ရဟန္တာဖြစ်ကြပြီး ပရိသတ် ၈၄၀၀၀-တို့ အမြိုက်ရေစင် သုံးဆောင်ခွင့်ရကြပါသည်။
အဋ္ဌကထာ၌-ဤကာဠကာရာမသုတ်တော်သည် အနာထပိဏ်သူဌေး၏ သမီး စူဠသုဘဒ္ဒါကို အကြောင်းပြု၍ ဖြစ်ပေါ်လာပုံမှ စ၍ မှတ်သားဖွယ်တို့ကို ဖွင့်ပြ ထားပါသည်။
ဘွဲလူမျိုး
အော်ပွဲများတွင် ဆုံတွေ့၍ ချစ်ကျွမ်းတစ်ဝင် ဖြစ်သွားလျှင် လူပျိုသည် အပျိုအိမ်သို့ လိုက်၍ လည်သည်။ မိမိလိုချင်သော ကတိကို တောင်းသည်။ ပျိုမေ၏ အဖြေကို စောင့်ရသည်။ ချစ်ရေးဆိုရာတွင် စကားထာဝှက်၍ ပျိုမေတို့ စိတ်ယိမ်းယိုင်လာအောင် ပြောရသည်။
အထက်စုရွာ၊ စံအိပ်
အထက်စုရွာ၊ စံအိပ်
မြန်မာနိုင်ငံ၏ နိုင်ငံရေး
၁၉၈၈ ခုနှစ်မှ ၂၀၁၁ ခုနစ်အထိ မြန်မာနိုင်ငံသည် 'နိုင်ငံတော်အေးချမ်းသာယာရေးနှင့် ဖွံ့ဖြိုးရေးကောင်စီ'ဟု အမည်တပ်ထားသည့် စစ်အစိုးရက ထိန်းချုပ်ထားသော စစ်အာဏာရှင်အုပ်စိုးသည့် နိုင်ငံတစ်ခုဖြစ်သည်။ ၁၉၉ဝ ပြည့်နှစ်တွင် ပြည်သူ့လွှတ်တော် ကိုယ်စားလှယ်များကို ရွေးကောက်တင်မြောက်ခဲ့သော်လည်း ယင်းကိုယ်စားလှယ်များဖြင့် ဖွဲ့စည်းသည့် အရပ်ဘက်အစိုးရ အကောင်အထည်ပေါ်လာခြင်းမရှိခဲ့ချေ။ ၂၀၁၀ ခုနှစ်တွင် ထပ်မံ၍ အထွေထွေ ရွေးကောက်ပွဲကျင်းပကာ စစ်အစိုးရမှ ဖွဲ့စည်းထားသော အသွင်ပြောင်း 'ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ' မှ အနိုင်ရရှိကာ ၂၀၁၁ ခုနှစ် ဧပြီလမှ စတင်ကာ (တစ်စိတ်တစ်ပိုင်း) ဒီမိုကရေစီ သမ္မတနိုင်ငံ တစ်နိုင်ငံအဖြစ် ပြောင်းလဲခဲ့သည်။ ၂၀၁၂ ခုနှစ်တွင် ကြားဖြတ်ရွေးကောက်ပွဲကျင်းပခဲ့ကာ အတိုက်အခံပါတီအဖြစ် ရပ်တည်သော "အမျိုးသားဒီမိုကရေစီအဖွဲ့ချုပ်" မှ ကိုယ်စားလှယ်များ လွှတ်တော်အတွင်း စတင်ဝင်ရောက်ခဲ့သည်။
၂၀၁၅ ခုနှစ်တွင် အထွေထွေရွေးကောက်ပွဲ ကျင်းပခဲ့ကာ 'အမျိုးသားဒီမိုကရေစီအဖွဲ့ချုပ်' အပြတ်အသတ်အနိုင်ရရှိခဲ့၍ အစိုးရဖွဲ့နိုင်ခဲ့ကာ ၂၀၁၆ မှ ၂၀၂၁ ဇန်နဝါရီ ၃၁ အထိ တာဝန်ယူခဲ့သည်။ ၂၀၂၀ ပြည့်နှစ် အထွေထွေရွေးကောက်ပွဲတွင်လည်း ထပ်မံ၍ တောင်ပြိုကမ်းပြို အနိုင်ရရှိခဲ့သော်လည်း ၂၀၂၁ ဖေဖော်ဝါရီ ၁ ၌ မြန်မာစစ်တပ်က အရပ်သားအစိုးရကို ဖယ်ရှား၍ နိုင်ငံတော်အာဏာကို သိမ်းယူခဲ့သည်။ ထို့နောက်ပိုင်းတွင် ဆန္ဒပြပွဲများစွာ ပေါ်ပေါက်လာခဲ့သည်။
နိုင်ငံရေးအခြေအနေ
မြန်မာနိုင်ငံတွင် ၁၉ ရာစုမတိုင်မီက သက်ဦးဆံပိုင် ဘုရင်စနစ်ကျင့်သုံးခဲ့ပြီး မင်းဆက်ပေါင်းများစွာ အုပ်ချုပ်ခဲ့သည်။ ၁၉ ရာစု နှောင်းပိုင်းတွင် ဗြိတိသျှတို့၏ နယ်ချဲ့ခြင်းကို ခံခဲ့ရပြီး ၁၉၄၇ ခုနှစ်ထိ ဗြိတိသျှကိုလိုနီအစိုးရ၏ လက်အောက်ခံအဖြစ် ရပ်တည်ခဲ့သည်။ ၁၉၄၈ ခုနှစ် ဇန်နဝါရီ ၄ ရက်တွင် မြန်မာနိုင်ငံသည် ဗြိတိသျှကိုလိုနီလက်အောက်မှ လွတ်မြောက်ကာ ပါလီမန်စနစ်ကို အခြေခံသော ဒီမိုကရေစီနိုင်ငံဖြစ်လာသည်။
သို့သော်လည်း ၁၉၆၂ ခုနှစ်တွင် အာဏာသိမ်းမှုတစ်ခုဖြစ်ခဲ့ပြီး မြန်မာနိုင်ငံသည် ဗိုလ်ချုပ်နေဝင်း ဦးဆောင်သည့် 'မြန်မာ့ဆိုရှယ်လစ်လမ်းစဉ်ပါတီ' လက်အောက်တွင် ဆိုရှယ်လစ်စနစ် ကျင့်သုံးသည့် အစိုးရတစ်ရပ်ထူထောင်ရန် ကြိုစားခဲ့သည်။ မြန်မာနိုင်ငံသည် ၁၉၆၂ ခုနှစ်မှစ၍ စစ်အုပ်ချုပ်ရေး အောက်တွင် ရောက်ခဲ့ရသည်။ ၁၉၉၂ ခုနှစ်မှ ၂၀၁၁ ခုနှစ်အထိ နိုင်ငံ့အကြီးအကဲမှာ ဗိုလ်ချုပ်မှူးကြီး သန်းရွှေဖြစ်ပြီး နိုင်ငံတော်အေးချမ်းသာယာရေးနှင့် ဖွံ့ဖြိုးရေးကောင်စီ၏ ဥက္ကဋ္ဌဟူသည့် ရာထူးကို ရယူထားသည်။ သူတင်မြှောက်ထားသည့် ဝန်ကြီးချုပ်မှာ ၂ဝဝ၃ ခုနှစ်မှ ၂၀၀၄ ခုနှစ်ထိ ဦးခင်ညွန့်ဖြစ်ပြီး ဗိုလ်ချုပ်ကြီးစိုးဝင်းနှင့် အစားထိုးခဲ့သည်။ ဝန်ကြီးနေရာအားလုံးလိုလိုအား တပ်မတော်အရာရှိများက ရယူထားသည်။ ၂၀၀၇ ခုနှစ်တွင် ဝန်ကြီးချုပ်နေရာကို ဗိုလ်ချုပ်ကြီးသိန်းစိန်အား ခန့်အပ်ခဲ့သည်။
အမေရိကန်နှင့် ဥရောပအစိုးရများက စစ်အစိုးရအား စားသုံးသူသပိတ်နှင့်အတူ ဒဏ်ခတ်အရေးယူပိတ်ဆို့ထားသည်။ ဖရီးဘားမား မြန်မာနိုင်ငံလွတ်မြောက်ရေးအတွက် လှုပ်ရှားသူများ၏ ဖိအားပေးမှုကြောင့် ဖောက်သည်များက သပိတ်မှောက်၊ ရှယ်ယာရှင်များက ဖိအားပေးခြင်းအားဖြင့် အနောက်နိုင်ငံကော်ပိုရေးရှင်းများ မြန်မာနိုင်ငံမှတပ်ခေါက် ပြန်ကုန်ကြပြီဖြစ်သည်။ သို့သော်လည်း ဒဏ်ခတ်ပိတ်ဆို့မှုတွင်ပါသော အားနည်းချက်များကြောင့် အချို့အနောက်နိုင်ငံ ရေနံကုမ္ပဏီကြီးများ လုပ်ငန်းများ ဆက်လက်လုပ်ကိုင်လျက်ရှိပြီး အာရှစီးပွားရေးလုပ်ငန်းများကလည်း ဆက်လက်ရင်းနှီးမြှုပ်နှံလျက်ရှိသည်။ အထူးသဖြင့် သဘာဝ သယံဇာတ ထုတ်လုပ်ရေးလုပ်ငန်းများတွင် ဖြစ်သည်။ ဥပမာ ပြင်သစ်ရေနံကုမ္ပဏီ တိုတယ်အက်စ်အေနှင့် အမေရိကန်ရေနံ ကုမ္ပဏီချက်ဗရွန် တို့သည် ရတနာ သဘာဝ ဓာတ်ငွေ့ပိုက်လိုင်းကို ဆက်လက်၍ လည်ပတ်လုပ်ကိုင်ကြပြီး မြန်မာနိုင်ငံမှ ထိုင်းနိုင်ငံသို့ ဓာတ်ငွေ့တင်ပို့လျက်ရှိသည်။ တိုတယ် (ယခင် တိုတယ်ဖီနာအက်ဖ်) သည် ပြင်သစ်နှင့် ဘယ်လဂျီယန်နိုင်ငံများရှိ တရားရုံးများတွင် ဓာတ်ငွေ့ပိုက်လိုင်းတည်ဆောက်စဉ်က ပေါ်ပေါက်ခဲ့သည်ဟု ယိုးစွပ်ခံရသည့် လူ့အခွင့်အရေးချိုးဖေါက်မှုများအတွက် တရားစွဲဆိုခြင်း ခံနေရသည်။ ချက်ဗရွန်မှ မဝယ်ယူမီက ယူနိုကယ်လ်ကုမ္ပဏီသည်လည်း အလားတူ တရားတဘောင် ရင်ဆိုင်ခဲ့ရပြီး သန်းပေါင်းရာချီ ကုန်ခဲ့သည်ဟု ဆိုသည်။
၂ဝဝ၃ ခုနှစ် 'မြန်မာနိုင်ငံ လွတ်လပ်ရေးနှင့် ဒီမိုကရေစီ အက်ဥပဒေ' ကို ပြဋ္ဌာန်းပြီး နောက် အမေရိကန်အစိုးရသည် မြန်မာနိုင်ငံမှ အဝတ်အထည်များနှင့် ဖိနပ်များ မှာယူတင်သွင်းခြင်းကို တားမြစ်ပိတ်ပင်လိုက်သည်။ အမေရိကန်ဦးဆောင်သည့် စီးပွားရေး ဒဏ်ခတ်ပိတ်ဆို့မှုသည် အရပ်သား ပြည်သူလူထုအား ထိခိုက်နစ်နာစေသည်ဟူသည့် ပြစ်တင်မှုများ ခံနေရသည်။ သို့သော်လည်း မြန်မာဒီမိုကရေစီ ခေါင်းဆောင် ဒေါ်အောင်ဆန်းစုကြည်က ဒဏ်ခတ်ပိတ်ဆို့မှုသည် စစ်အစိုးရကို ဖိအားပေးရာရောက်သည်ဟု အစဉ်တစိုက် ထောက်ခံခဲ့သည်။
စစ်အစိုးရသည် ဆိုးရွားလှသည့် လူ့အခွင့်အရေးချိုး ဖေါက်မှုမှတ်တမ်းအတွက် အပြစ်တင်ပြောဆိုခံနေရပြီး တိုင်းပြည်အတွင်း ဖြစ်ပျက်နေသည့် လူအခွင့်အရေး အခြေအနေအပေါ် နိုင်ငံတကာ အဖွဲ့အစည်းများစွာတို့က စိုးရိမ်မကင်း ဖြစ်လျက်ရှိသည်။ မြန်မာနိုင်ငံတွင် လွတ်လပ်သည့်တရားစီရင်ရေး မရှိသည့်အပြင် စစ်အစိုးရသည် နိုင်ငံရေးအရ အတိုက်အခံပြုခြင်းကို သည်းခံခြင်းမရှိချေ။ အင်တာနက်အသုံးချမှုကိုလည်း ချုပ်ကိုင်ထားသည်။ အမေရိကန်အင်တာနက်ကုမ္ပဏီ ဖေါတီနက်မှ ဆန်ခါစစ်ထုတ်သည့် စနစ်ဖြင့် အင်တာနက်အသုံးပြုမှုကို ကန့်သတ်ထားသည်။ အီးမေးလ် ဝန်ဆောင်မှုများ၊ အခမဲ့ဝက်ဘ်လုပ်ငန်းများနှင့် နိုင်ငံရေးအရ အတိုက်အခံဘက်မှ ရပ်တည်သည့် ဒီမိုကရေစီလိုလားသော ဝက်ဘ်စာမျက်နှာများကိုလည်း ကန့်သတ်ထားသည်။
၁၉၈၈ ခုနှစ်က စီးပွားရေးစီမံခန့်ခွဲမှု ညံ့ဖျင်းခြင်းနှင့် နိုင်ငံရေးဖိနှိပ်ချုပ်ချယ်မှုများအား ကန့်ကွက်ဆန္ဒပြမှုများကို ရက်စက်ကြမ်းကြုတ်စွာ နှိပ်ကွပ်ခဲ့သည်။ ထိုနှစ် ဩဂုတ် ၈ ရက်နေ့တွင် စစ်တပ်သည် ဆန္ဒပြသူများအား ပစ်ခတ်ခဲ့ရာ ၈၈၈၈ (၈လေးလုံး) အုံကြွမှုဟု တွင်ခဲ့သည်။ သို့သော်လည်း ၁၉၈၈ ခုနှစ် ဆန္ဒပြမှုများက ၁၉၉ဝ ပြည့်နှစ်ရွေးကောက်ပွဲ ဖြစ်မြောက်ရေးအတွက် လမ်းခင်းပေးခဲ့သည်။ သို့သော်လည်း ရွေးကောက်ပွဲရလဒ်အား စစ်အစိုးရမှ အသိအမှတ်မပြုခဲ့ချေ။ ၁၉၉ဝ ပြည့်နှစ် ရွေးကောက်ပွဲတွင် ဒေါ်အောင်ဆန်းစုကြည်ဦးဆောင်သည့် အမျိုးသားဒီမိုကရေစီအဖွဲ့ချုပ်မှ လွှတ်တော်အမတ်နေရာပေါင်း ၈၃ ရာခိုင်နှုန်းကို အနိုင်ရရှိခဲ့သော်လည်း စစ်အစိုးရက တားမြစ်ပိတ်ပင်ခဲ့သည်။
ဒေါ်အောင်ဆန်းစုကြည်သည် မြန်မာနိုင်ငံဒီမိုကရေစီ ပြန်လည်ရရှိရေးအတွက် တိုက်ပွဲဝင်ရာတွင် ချီးကျူး ခြင်းခံရသည်။ သူမသည် ၁၉၉၁ ခုနှစ်က ငြိမ်းချမ်းရေးနိုဘယ်ဆုကို ဆွတ်ခူးခဲ့သည်။ သူမသည် နေအိမ်တွင် အကျယ်ချုပ်ဖြင့် မကြာခဏဆိုသလို ထိန်းသိမ်းခြင်း ခံနေရသည်။ မကြာသေးမီ ကာလများအတွင်းက စစ်အစိုးရသည် သူမ၏ပါတီ အမျိုးသားဒီမိုကရေစီအဖွဲ့ချုပ် (အန်အယ်လ်ဒီ)နှင့် စေ့စပ်ဆေးနွေးရန် လိုလားမှုပြသသည်။ ၂ဝဝ၃ ခုနှစ် မေ ၃၁ ရက်က မြန်မာနိုင်ငံမြောက်ပိုင်း(ဒီပဲယင်း)တွင် သူမ၏ ယာဉ်တန်း တိုက်ခိုက်ခြင်း ခံရပြီးနောက် နေအိမ်အကျယ်ချုပ် ချထားခြင်းခံရပြန်သည်။ ၂ဝဝ၅ ခုနှစ် နိုဝင်ဘာလအကုန်တွင် နေအိမ်အကျယ်ချုပ်ချမှုကို တစ်နှစ်ထပ်မံ၍ တိုးလိုက်သည်။ ကုလသမဂ္ဂ အတွင်းရေးမှူးချုပ် ကိုဖီအာနန်က ဗိုလ်ချုပ်မှူးကြီးသန်းရွှေထံ တိုက်ရိုက်မေတ္တာရပ်ခံပြီး အာဆီယံနိုင်ငံများမှ ဖိအားပေး သော်လည်း ၂ဝဝ၆ ခုနှစ် မေတွင် ဒေါ် အောင်ဆန်းစုကြည်၏ နေအိမ်အကျယ်ချုပ်ကို နောက်ထပ်တစ်နှစ်ထပ်မံ၍ တိုးလိုက်သည်။
စစ်အစိုးရသည် နိုင်ငံတကာမှ ဝိုင်းပယ်ထားခြင်းကို တိုး၍ခံနေရသည်။ မြန်မာနိုင်ငံ၏ အခြေအနေကို ကုလသမဂ္ဂတွင် အလွတ်တန်းသဘော ဆွေးနွေးတိုင်ပင်ကြရန် ၂ဝဝ၅ ခုနှစ် ဒီဇင်ဘာလက ကုလသမဂ္ဂ လုံခြုံရေးကောင်စီသို့ ပထမဆုံးအကြိမ်အဖြစ် တင်သွင်းခဲ့သည်။ မြန်မာစစ်အစိုးရအား စိတ်ပျက်ကြောင်း အာဆီယံနိုင်ငံများက ပြောကြားသည်။ သို့သော်လည်း တရုတ်နှင့် ရုရှတို့က စစ်အစိုးရအား ထောက်ခံလျက်ရှိသည်။ ၂၀၁၀ ခုနှစ်တွင် နိုင်ငံတော်ဝန်ကြီးချုပ် ဗိုလ်ချုပ်ကြီးသိန်းစိန်   ဦးဆောင်ကာ 'ပြည်ထောင်စုကြံ့ခိုင်ရေးနှင့်ဖွံ့ဖြိုးရေးအသင်း' ကို 'ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ' အဖြစ်ပြောင်းလဲကာ ၂၀၁၀ အထွေထွေရွေးကောက်ပွဲကို ကျင်းပခဲ့သည်။ 'ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ' မှ အပြတ်အသတ် အနိုင်ရကာ ၂၀၁၁ ခုနှစ် ဧပြီ (၁) ရက်နေ့တွင် 'ပြည်ထောင်စု သမ္မတမြန်မာနိုင်ငံတော်' အဖြစ် ဒီမိုကရေစီ အရပ်သားအစိုးရ အဖြစ် ပြောင်းလဲခဲ့သည်။ နိုင်ငံတော် သမ္မတမှာ ဦးသိန်းစိန် ဖြစ်လာခဲ့သည်။
၂၀၁၀ အထွေထွေရွေးကောက်ပွဲတွင် သပိတ်မှောက်ခဲ့သော အတိုက်အခံပါတီ 'အမျိုးသားဒီမိုကရေစီ အဖွဲ့ချုပ်' ဟာ ၂၀၁၂ခုနှစ် ကြားဖြတ်ရွေးကောက်ပွဲတွင် ပါဝင်ယှဉ်ပြိုင်ကာ လွှတ်တော်များထဲသို့ စတင်ဝင်ရောက်ခဲ့သည်။ ဦးသိန်းစိန် ဦးဆောင်တဲ့ အစိုးရအဖွဲဟာ အပြုသဘောဆောင်တဲ့ အပြောင်းအလဲများကြောင့် အမေရိကန် ပြည်ထောင်စုအပါအဝင် ဥရောပနိုင်ငံများ နှင့် တခြား မြန်မာနိုင်ငံအပေါ် ပိတ်ဆို့ထားသော နိုင်ငံများမှ မြန်မာနိုင်ငံအပေါ် ပိတ်ဆို့မှုတွေကို ဖယ်ရှားပေးခဲ့သည်။ သို့သော် အပြည့်အဝ မဟုတ်ပေ။ "၂၀၁၅ ခုနှစ်တွင် အထွေထွေရွေးကောက်ပွဲ ကျင်းပကာ ဒေါ်အောင်ဆန်းစုကြည် ဦးစီးသည်. 'အမျိုးသားဒီမိုကရေစီအဖွဲ့ချုပ်' တောင်ပြိုကမ်းပြို အနိုင်ရရှိခဲ့သည်။ ၂၀၁၆ ဧပြီ ၁ ရက်နေ့တွင် အစိုးရသစ် သက်တမ်းစတင်သည်။ ၂၀၀၈ ဖွဲ့စည်းပုံအခြေခံဥပဒေအရ ဒေါ်အောင်ဆန်းစုကြည်မှာ သမ္မတ ဖြစ်ခွင့်မရှိသည့်အတွက် နောင်တက်လာမည့် သမ္မတအသစ်မှာ မည်သူဖြစ်မည်ဆိုတာ စောင့်ကြည့်လျက်ရှိကြသည်။ ရွေးကောက်ပွဲမတိုင်ခင် သတင်းစာရှင်းလင်းပွဲတွင် ဒေါ်အောင်ဆန်းစုကြည်မှာ မိမိမှာ သမ္မတ အထက်တွင်ရှိမည်ဖြစ်ကြောင်း သတင်းထောက်များကို ဖြေကြားခဲ့သည်။ နောက်ပိုင်းတွင် သူမသည် နိုင်ငံတော်၏အတိုင်ပင်ခံဖြစ်လာသည်။"
နိုင်ငံတော်အေးချမ်းသာယာရေးနှင့် ဖွံ့ဖြိုးရေးကောင်စီ
အဓိကရုံးတာဝန်ရှိ ပုဂ္ဂိုလ်များ စစ်အုပ်ချုပ်ရေးအတွင်း နိုင်ငံတော်အေးချမ်းသာယာရေးနှင့် ဖွံ့ဖြိုး ရေးကောင်စီ ဥက္ကဋ္ဌသည် တိုင်းပြည်၏ ခေါင်းဆောင်ဖြစ်ပြီး အစိုးရအဖွဲ.၏ အကြီးအကဲလည်းဖြစ်သည်။ ဤကောင်စီသည် ဝန်ကြီးချုပ်ဦးဆောင်သည့် ဝန်ကြီးအဖွဲ့ကို ကွပ်ကဲသည်။ ဝန်ကြီးဌာန (၃၂) ခု အပြင် ဝန်ကြီးချုပ်ရုံး၊ စာရင်းစစ်ချုပ်ရုံး၊ ရှေ့နေချုပ်ရုံး၊ တရားရုံးချုပ်၊ ဝန်ထမ်းရွေးချယ်လေ့ကျင့်ရေးအဖွဲ့ ကို ဖွဲ့စည်းကာ နိုင်ငံကို အုပ်ချုပ်ခဲ့သည်။
၂၀၁၁ - ၂၀၁၆
၂၀၀၈ ဖွဲ့စည်းပုံအခြေခံဥပဒေအရ ပြည်ထောင်စု အစိုးရအဖွဲ့ကို နိုင်ငံတော်သမ္မတ၊ ဒုတိယသမ္မတများ၊ ပြည်ထောင်စုဝန်ကြီးများ၊ ပြည်ထောင်စုရှေ့နေချုပ်တို့ဖြင့် ဖွဲ့စည်းထားသည်။ ဝန်ကြီးဌာန စုစုပေါင်း (၃၆) ခု ဖွဲ့စည်းထားရှိသည်။
၂၀၁၆ မှ ယနေ့အထိ
၂၀၀၈ ဖွဲ့စည်းပုံအခြေခံဥပဒေအရ ပြည်ထောင်စု အစိုးရအဖွဲ့ကို နိုင်ငံတော်သမ္မတ၊ ဒုတိယသမ္မတများ၊ ပြည်ထောင်စုဝန်ကြီးများ၊ ပြည်ထောင်စုရှေ့နေချုပ်တို့ဖြင့် ဖွဲ့စည်းထားသည်။ ထို့အပြင် နိုင်ငံ​တော်၏အတိုင်ပင်ခံပုဂ္ဂိုလ် ဟူ​သောရာထူးအသစ်ပါထည့်သွင်းဖွဲ့စည်းခဲ့သည်။ဦးဝင်းမြင့်တက်လာအပြီးအထိ ဝန်ကြီးဌာန (၂၄)ခုရှိသည်။၂၀၁၈ နိုဝင်ဘာလတွင်မူ ဝန်ကြီးဌာန ၂၅ခုအထိ ရှိခဲ့သည်။
၂၀၁၁ - ၂၀၁၆
၂၀၀၈ ဖွဲ့စည်းပုံအရ အထွေထွေရွေးကောက်ပွဲ ကို ၂၀၁၀ ခုနှစ် နိုဝင်ဘာ ၇ ရက်နေ့တွင် ကျင်းပခဲ့သည်။ ရွေးကောက်ပွဲနောက်ဆုံးရလဒ်များကို ရွေးကောက်ပွဲ ကော်မရှင်အဖွဲ့က ၂၀၁၀ နိုဝင်ဘာ ၁၇ ရက်နေ့တွင် တရားဝင် ထုတ်ပြန်ကြေညာခဲ့သည်။
အမျိုးသားလွှတ်တော်
အမျိုးသားလွှတ်တော် အမတ်နေရာ ၂၂၄ နေရာအနက် ၁၆၈ နေရာကို ရွေးကောက်တင်မြှောက်ခဲ့သည်။ ပါတီအလိုက် အမတ်ဦးရေမှာ
ပြည်သူ့လွှတ်တော်
ပြည်သူ့လွှတ်တော် အမတ်နေရာ ၄၄၀ အနက် ၃၃၀ ကို ရွေးကောက်တင်မြှောက်ခဲ့သည်။ ပါတီအလိုက် ရွေးကောက်တင်မြှောက် ခံရသည့် အမတ်ဦးရေမှာ ၂၀၁၀ ရွေးကောက်ပွဲအရ လွှတ်တော်အစည်းအဝေးများကို၂၀၁၁ ခုနှစ် ဖေဖော်ဝါရီလ (၁) ရက်နေ့တွင် စတင်ကျင်းပခဲ့သည်။ ပြည်သူ့လွှတ်တော်ဥက္ကဋ္ဌအဖြစ် ' သူရဦးရွှေမန်း' နှင့် အမျိုးသားလွှတ်တော် ဥက္ကဋ္ဌအဖြစ် 'ဦးခင်အောင်မြင့်' တို့ ခန့်အပ်ခြင်းခံခဲ့သည်။ ၂၀၁၆ ခုနှစ် ဇန်နဝါရီလ (၃၁) ရက်နေ့တွင် သက်တမ်းကုန်ဆုံးခဲ့သည်။
၂၀၁၆ - ယနေ့အထိ
၂၀၁၅ ခုနှစ် နိုဝင်ဘာလ ၁၃ ရက်နေ့တွင် ပြည်ထောင်စု ရွေးကောက်ပွဲ ကော်မရှင် က ကြေညာခဲ့သည့် ရလဒ်များအရ အမျိုးသားဒီမိုကရေစီအဖွဲ့ချုပ်သည် ပြည်သူ့လွှတ်တော် အမတ်နေရာ ၂၃၈ နေရာ နှင့် ပြည်ထောင်စုလွှတ်တော်တွင် ၃၄၈ နေရာ ရရှိခဲ့ပြီး အစိုးရဖွဲ့နိုင်ရန် လိုအပ်သော အမတ်အရေအတွက်ကို ကျော်လွန်ခဲ့သည်။ အဆိုပါရလဒ်များအရ အမျိုးသားဒီမိုကရေစီအဖွဲ့ချုပ်အနေဖြင့် သမ္မတ တစ်ဦးကို ရွေးချယ်နိုင်ပြီ ဖြစ်သည်။
ပြည်သူ့လွှတ်တော်
၂၀၁၅ ခုနှစ်တွင် အထွေထွေရွေးကောက်ပွဲမှ တင်မြှောက်ခံရသော လွှတ်တော်ကိုယ်စားလှယ်များပါဝင်သော ဒုတိယအကြိမ်လွှတ်တော်ကအစည်းအဝေးကို ၂၀၁၆ ခုနှစ် ဖေဖော်ဝါရီလ (၁) ရက်နေ့တွင် စတင်ခေါ်ယူကျင်းပခဲ့သည်။ ပြည်သူ့လွှတ်တော် ဥက္ကဋ္ဌအဖြစ် 'ဦးဝင်းမြင့်' နှင့် အမျိုးသားလွှတ်တော် ဥက္ကဋ္ဌအဖြစ် 'မန်းဝင်းခိုင်သန်း'တို့ခန့်အပ်ခြင်း ခံခဲ့ရသည်။
တရားစီရင်ရေးကဏ္ဍ
မြန်မာနိုင်ငံ၏ တရားစီရင်ရေးကဏ္ဍမှာ အကန့်အသတ်ဖြင့် ဖြစ်သည်။ ဗြိတိသျှခေတ်က ဥပဒေများနှင့် တရားရေးစနစ်များ ဆက်လက် တည်ရှိသော်လည်း မျှတသော အများပြည်သူရှေ့တွင် တရားစီရင်ခွင့်အာမခံချက် မရှိပေ။ တရားစီရင်ခြင်းကဏ္ဍသည် အုပ်ချုပ်ရေးကဏ္ဍလက်အောက်မှ လွတ်လပ်စွာ သီးခြားရပ်တည်ခြင်းမရှိ။ မြန်မာနိုင်ငံသည် နိုင်ငံတကာခုံရုံး၏ ဩဇာသက်ရောက်မှုကို အကြွင်းမဲ့လက်မခံပါ။
၂၀၁၁ ခုနှစ် အရပ်သားအစိုးရတက်လာပြီးနောက်ပိုင်းတွင် တရားစီရင်ရေး ဆိုင်ရာတွင်လည်း ပြောင်းလဲမှုများ ဖြစ်ပေါ်ခဲ့သည်။
အုပ်ချုပ်ရေးနယ်မြေ
မြန်မာနိုင်ငံအား တိုင်း ၇ တိုင်းနှင့် ပြည်နယ် ၇ ပြည်နယ် ဟု အုပ်ချုပ်ရေးနယ်မြေ ၁၄ ခု ခွဲခြားထားသည်။ ပြည်နယ်နှင့်တိုင်းများကို လူမျိုးနွယ်အလိုက် ခွဲခြားထားသည်။ တိုင်း ၇ တိုင်းမှာ ဧရာဝတီတိုင်း၊ ပဲခူးတိုင်း၊ မကွေးတိုင်း၊ မန္တလေးတိုင်း၊ စစ်ကိုင်းတိုင်း၊ တနင်္သာရီတိုင်း နှင့် ရန်ကုန်တိုင်းတို့ ဖြစ်ကြပြီး ပြည်နယ် ၇ ခုမှာ ချင်းပြည်နယ် ‌၊ ကချင်ပြည်နယ်၊ ကရင်ပြည်နယ် ‌၊ ကယားပြည်နယ်‌၊ မွန်ပြည်နယ်၊ ရခိုင်ပြည်နယ်နှင့် ရှမ်းပြည်နယ်တို့ ဖြစ်ကြသည်။
၂၀၀၈ ဖွဲ့စည်းပုံအခြေခံဥပဒေ
၂၀၀၈ ဖွဲ့စည်းပုံအခြခံဥပဒေအရ ရှိရင်းစွဲ တိုင်း (၇) တိုင်းကို တိုင်းဒေသကြီး အဖြစ် ပြောင်းလဲခေါ်ဆိုခဲ့သည်။ ပြည်နယ် (၇) ခုကိုတော့ ပြောင်းလဲခဲ့ခြင်းမရှိပေ။ ထို့ပြင် နိုင်ငံတော် သမ္မတ၏ တိုက်ရိုက်အုပ်ချုပ်မှုအောက်တွင် ရှိသော ပြည်ထောင်စုနယ်မြေ (၁) ခု နှင့် ကိုယ်ပိုင်အုပ်ချုပ်ခွင့်ရဒေသ/တိုင်း စုစုပေါင်း (၆) ခု ထားရှိသည်။
ကိုယ်ပိုင်အုပ်ချုပ်ခွင့်ရဒေသများနှင့် ကိုယ်ပိုင်အုပ်ချုပ်ခွင့်ရတိုင်းများ
စစ်ကိုင်းတိုင်းဒေသကြီးအတွင်းတွင် ရှမ်းပြည်နယ်အတွင်းတွင်
ကိုးကား
ကဏ္ဍ:မြန်မာနိုင်ငံ၏ နိုင်ငံရေး
ရောခေါ်ရွာ၊ လေရှီးမြို့နယ်
ရောခေါ်ရွာ (Yawkhaw)သည် စစ်ကိုင်းတိုင်းဒေသကြီး၊ နာဂကိုယ်ပိုင်အုပ်ချုပ်ခွင့်ရဒေသ၊ လေရှီးမြို့နယ်၊ ဝမ်းဘဲကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၇၆၇၂၀ ဖြစ်သည်။
ကိုးကား
ကဏ္ဍ:လေရှီးမြို့နယ်ရှိ ရွာများ
ကျောက်ချိန်ရွာ
ကျောက်ချိန်ရွာ
ခဒိုဆဝဘရှိဘူတာ
ခဒိုဆဝဘရှိဘူတာ  (門沢橋駅 ခဒိုဆဝဘရှိ - အဲခိ ) သည် ဂျပန်နိုင်ငံ၊ ခါနာဂါဝါခရိုင်၊ အဲဘိနမြို့တွင် တည်ရှိသည့် ဘူတာတစ်ခု ဖြစ်သည်။
စခန်းကြီးရွာ၊ လယ်ကြီးကွင်း
စခန်းကြီးရွာ၊ လယ်ကြီးကွင်း
ဖိုးသာဆိပ်ကုန်းရွာ၊ တောင်ကလေး
ဖိုးသာဆိပ်ကုန်းရွာ၊ တောင်ကလေး
စကားတောင်စားဝတ္ထု
စကားတောင်စားဝတ္ထု။ ။ စကားတောင်စား ဝတ္ထုဟူ၍ ဒဏ္ဍာရီစကားများကို စုပေါင်း ပြီးလျှင် ပြုစုထားသောစာအုပ်သည် ခရစ် ၁၉ဝ၆ ခုနှစ်နှင့် ၁၉၁ဝ ပြည့်နှစ်ကြားတွင် ပုံနှိပ်ထုတ်ဝေခဲ့ရာ၊ မြန်မာဂန္ထဝင်တွင် ထင်ရှားသော စာအုပ်တစ်အုပ် ဖြစ်သည်။ ပြုစုရေးသားသူမှာ သံရွာမင်းသား၏မြေး၊ ဝန်စာရေး ဦးကြီး ဖြစ်သည်။ 'မောင်ရင်မောင်၊ မမယ်မ' ဝတ္ထုသည် ၁၉ဝ၄ ခုနှစ်တွင် ပေါ်ခဲ့ရာ၊ လူကြိုက်များသဖြင့် ယင်း ဝတ္ထုကို လိုက်၍၊ မောင်မှိုင်းဝတ္ထု စသည်တို့ ပေါ်လာသည်။ မောင်မှိုင်းဝတ္ထု၊ မြကလေးဝတ္ထု၊ စိန်ကလေးဝတ္ထုများ ရေးပြီးနောက် လူကြိုက် များသဖြင့် ထိုစကားတောင်စားဝတ္ထုကို ဗဟုသုတရှာမှီးလိုသူ တို့အတွက် ထပ်မံရေးသားပါသည်ဟု ဝတ္ထုနိဒါန်းတွင် ဆိုထား လေသည်။
ထို နိဒါန်းတွင် အမြွက် ဖော်ပြထားသည့် အတိုင်း၊ စကား တောင်စားဝတ္ထုကို ဝတ္ထုရေးသူ ဦးကြီးက ပင်ကိုစိတ်ကူးဖြင့် ဖန်တီးရေးလိုက်ခြင်း မဟုတ်ပေ။ ဝတ္ထုပါအကြောင်းရပ်များမှာ ရှေးအစဉ်အဆက် နန်းတွင်းမှအစ အရပ်ထဲအထိ မြန်မာတို့ ပြောလေ့ပြောထ ရှိသည်များကို မှတ်သား၍ စာတင်ကာ ဝတ္ထု ဖွဲ့ရေးလိုက်ခြင်း ဖြစ်၏။ ထိုကြောင့်လည်း စကားတောင်စား၊ ပခန်းသား၊ ချည်ပါသားဟူသော အမည်များနှင့် ယင်းတို့၏ စရိုက်များကို ဝတ္ထုမပေါ်ခင်ကပင် မြန်မာများ ပြောစမှတ်ပြုခဲ့ ကြ၏။
ဝတ္ထုဇာတ်အိမ် ဖွဲ့သောခေတ်မှာ အင်းဝမြို့ ကောင်းစားစဉ်က ဖြစ်သည်။ ဇာတ်ဆောင်တို့မှာ နောင်အခါတွင် စကားတောင် စား အမတ်ဟူ၍ ထင်ရှားမည့် နာမည်ရင်းမရှိသူနှင့်၊ ပခန်းသား ငလက်တို၊ ချည်ပါသား ငညိုတို့ ဖြစ်ကြသည်။ ထိုသုံးယောက် အနက် စကားတောင်စားက ပို၍စကားအရာတွင် ကျွမ်းကျင် လေသည်။ ထိုကြောင့် စကားတောင်စားသည် ပညာရှိအမတ် အဖြစ် ခန့်အပ်ခံရ၍ ဘုရင့်ထံပါးတွင် ခစားရလေသည်။ ဓည ဝတီ ရခိုင်ပြည်သို့ သံတမန်ခန့်အပ် စေလွှတ်ရာတွင်လည်း ဓညဝတီ ဘုရင်နှင့် မှူးမတ် ပညာရှိတို့၏ ပညာစမ်းမှုကို အောင်မြင်စွာ ဖြေဆိုဆောင်ရွက်နိုင်သောကြောင့် ချီးမွမ်းခံရသည်။ ပခန်းသား ငလက်တို့နှင့် ချည်ပါသား ငညို တို့ကား စကား ကျွမ်းကျင်သော်လည်း လိမ်လည်ကောက်ကျစ်သော စိတ်သဘော ရှိ၏။ လူတစ်ဦး တစ်ယောက်အား လိမ်လည်လှည့်ဖြားခြင်း မပြုရလျှင် မနေတတ်သူများ ဖြစ်ကြ၏။ ထိုကြောင့် သူတို့ အချင်းချင်းလည်း လိမ်လည်၏။ သူတို့ချင်း လိမ်ကောက်၍ မရသော အခါတွင်လည်း နှစ်ဦးသဘောတူ ပူးပေါင်း၍ လိမ်လည်ကြ၏။ သို့ဖြစ်၍ အင်းဝမြို့တော်မှ စုန်ဆင်းကာ မြစ်ရိုးတစ်လျှောက်နှင့်အောက်မြို့ကျေးရွာဖြစ်သော ညောင်တုန်း၊ ဝါးခယ်မ၊ မြောင်းမြ၊ ပုသိမ်မြို့များတိုင် လှည့်လည်၍ လိမ် လည် လှည့်ဖြားကာ အသက်မွေးကြသည်။ အသွင်မတူ အိမ်သူ မဖြစ် ဆိုသည့်အတိုင်း စိတ်သဘောချင်း တူကြသူ မခါကြီး၊ မကျေးဥတို့နှင့် ပေါင်းဖက်မိရာတွင် လိမ်ကောက်မှုများ ပိုမို များပြားလာလေသည်။
ထိုကြောင့်ပင် နှုတ်ရေး စကားတတ်နှင့် စကားအကောက် အကတ် ပြောလာလျှင် ထိုသူအား စကားတောင်စားဟူ၍လည်းကောင်း၊ စကားတံ ရှည်ရှည်နှင့် ဆင်ခြေများများသုံး၍ လှည့်ပတ်ပြော လာလျှင် ထိုသူအား ပခန်းသား၊ ချည်ပါသားဟူ၍လည်းကောင်း တင်စား ခေါ်ဝေါ်လေ့ ရှိကြသည်။
အီယမ် ဟဆရုံးစရီ
အီယမ် ဟဆရုံးစရီ (၁၉၃၉ ဇူ ၁၅ ဖွား) သည် ထိုင်း ဂျူဒိုခ ဖြစ်သည်။ သူသည် ၁၉၆၄ နွေအိုလံပစ်ဝယ် ကျား လိုက်ဝိတ်ပွဲစဉ်တွင် ပါဝင်ယှဉ်ပြိုင်သည်။
ကိုးကား
ကဏ္ဍ:၁၉၃၉ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:ထိုင်း ဂျူဒိုမောင်
ယုံဆင်းရွာ၊ ထီးလင်းမြို့နယ်
ယုံဆင်းရွာ (Yonsin)သည် မကွေးတိုင်းဒေသကြီး၊ ဂန့်ဂေါခရိုင်၊ ထီးလင်းမြို့နယ်၊ ယုံဆင်းကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၈၉၂၉၁ ဖြစ်သည်။ ၂၀၁၄ သန်းခေါင်စာရင်းအရ ယုံဆင်းကျေးရွာအုပ်စုတွင် ကျား ၁၆၄ ဦး၊ မ ၁၇၆ ဦး၊ လူဦးရေ စုစုပေါင်း ၃၄၀ ဦးနေထိုင်သည်။
ကိုးကား
ကဏ္ဍ:ထီးလင်းမြို့နယ်ရှိ ရွာများ
စံအိပ်ရွာမရွာ၊ စံအိပ်
စံအိပ်ရွာမရွာ၊ စံအိပ်
ကုဟသုတ်
(၂)သုတ် ရှိပါသည်။
ဘုရားရှင်ကို မမြတ်နိုး၊ သာသနာတော်၌ မကြီးပွား မတိုးတက်နိုင်သော ရဟန်းလေးမျိုးနှင့် ဘုရားရှင်ကို မြတ်နိုး၊ သာသနာတော်၌ တိုးတက်ကြီးပွားနိုင်သော ရဟန်းလေးမျိုးတို့ကို ကဏှပက္ခ, သုက္ကပက္ခအားဖြင့် ဘုရားရှင် ဟောတော်မူသည့်သုတ်။
ဋီကာ၌-ကောဓထဒ္ဓ မာနထဒ္ဓ-တို့ကို အကျယ်ဖွင့်ဆိုထားပါသည်။ မှတ်သားဖွယ် ဇာတိမဒ, ဂေါတ္တမဒ, လာဘမဒ, အာရောဂျမဒ, ယောဗ္ဗနမဒ, ဇီဝိတမဒမာန်ယစ်မူးခြင်း ၆-မျိုးကို ပြဆိုထားပါသည်။ --- အထက်သုတ်တော်အတိုင်း ခုဇ္ဇုတ္တရာက သာမာဝတီအမှူးရှိသော မိဖုရားတို့အား ဘုရားရှင်ဟောတော်မူပုံကို ဟောကြားသည့်သုတ်။
အဋ္ဌကထာဖွင့်ဆိုချက်များလည်း တူပါသည်၊ မဒ ၆-မျိုးတွင် လာဘ ပဒနေရာ၌ သိပ္ပမဒ-ပါသည်သာ ထူးပါသည်။
ငူငှက်
ငူငှက်သည် ခို၊ချိုးငှက်တို့နှင့်အတူ 'ကိုလံဗီဒီ'မျိုးရင်းတွင် ပါဝင်သည်။ ငူ၌ စိမ်းစိုသော အမွေးအတောင်များ ရှိ၏။ ငူအမျိုးပေါင်း များပြားသဖြင့် တစ်မျိုးနှင့်တစ်မျိုးကို ခွဲခြား၍ သိရန်မှာ မလွယ်ကူချေ။ အထူးသဖြင့် ငူအမများကို အမျိုးခွဲခြား သိရန်မှာ သာ၍ပင် ခက်ခဲသည်။
ငူတို့သည် အအုပ်အသင်းနှင့် နေတတ်ကြသည်။ ညောင်ပင်များ၌ များသောအားဖြင့် ကျက်စားတတ်ကြသည်။ သစ်ပင်ထက်၌ နားနေကြစဉ် သစ်ရွက်စိမ်းများနှင့် ခွဲခြား၍ မရနိုင်ပေ။ လေချွန်သံဖြင့် အော်မြည်ကြသောအခါမှ ယင်းတို့ ရှိမှန်းကို သိကြရသည်။ ငူ၏ ကိုယ်အရှည်အလျားမှာ ၁ဝ လက်မ၊ ၁၂ လက်မခန့် ရှိသည်။ ကိုယ်၏ အလုံးအထည်မှာ အလျားနှင့် လိုက်လျောစွာ ရှိသဖြင့် ကြည့်၍ကောင်းသော ငှက်မျိုး ဖြစ် လေသည်။ ထိုငှက်၏ခြေများသည် သစ်ပင်တက်နိုင်ရန်အတွက် ကျယ်ပြန့်၍ သန်စွမ်း၏။
ငူတို့တွင် ခြေဝါငူ၊ ရင်ပတ်ဝါငူ၊ နှုတ်သီးထူငူ စသည်ဖြင့် ငူအမျိုးမျိုး ရှိသည်။ ယင်းတို့ကို နီပေါနိုင်ငံ၊ အိန္ဒိယနိုင်ငံ၊ မြန်မာနိုင်ငံ၊ သီရိလင်္ကာနိုင်ငံ၊ အင်ဒိုချိုင်းနား၊ မလေးရှားကျွန်းဆွယ်၊ ဂျာဗားကျွန်းတို့၌ တွေ့ရသည်။
ကိုးကား
ကဏ္ဍ:ခို၊ ချိုးနှင့် အလားတူငှက်များ
မိုးပွလူမျိုး
မိုးပွလူမျိုးများမှာ ပိုးကရင် အုပ်စုဝင် လူမျိုးတစ်မျိုး ဖြစ်သည်။ မိုးပွလူမျိုးတို့မှာ တောင်ငူခရိုင်၊ မော်ချီးကားလမ်း မိုင်တိုင်(၂၀)အနီး သံတောင်မြို့နယ်၊ မဲဖြူတိုက်၊ ဥသျှစ်ကုန်းနှင့် စည်ပင်ကြီးကျေးရွာတွင် နေထိုင်ကြသည်။ စကားသံနှင့် အခေါ်အဝေါ်များမှ အပ လူမှုရေးဆိုင်ရာ ရိုးရာဓလေ့များမှာ မွန်ကရင်၊ ပိုးကရင်များနှင့် များစွာကွာခြားနေကြောင်း တွေ့ရပေသည်။
နားကဲရွာ၊ မိုးနဲမြို့နယ်
နားကဲရွာ (Narke)သည် ရှမ်းပြည်နယ် (တောင်)၊ လင်းခေးခရိုင်၊ မိုးနဲမြို့နယ်၊ ဟိုဟကျေးရွာအုပ်စု၌ တည်ရှိသည်။ ရွာနေရာကုတ်မှာ ၂၂၀၂၈၈ ဖြစ်သည်။ ၂၀၁၄ သန်းခေါင်စာရင်းအရ ဟိုဟကျေးရွာအုပ်စုတွင် ကျား ၂၁၂ ဦး၊ မ ၁၉၅ ဦး၊ လူဦးရေ စုစုပေါင်း ၄၀၇ ဦးနေထိုင်သည်။
မိုးပွလူမျိုး
မိုးပွတို့၏ စကားမှာ ပိုးကရင်များနှင့် များစွာတူညီသည်။ ယင်းလူမျိုးတို့၏ ပုံပြင်ဒဏ္ဍာရီများနှင့် ပါးစပ်ရာဇဝင်များတွင် မိုးပွများသည် တစ်ချိန်က ဒုံရင်းနှင့် သထုံခရိုင်များတွင် နေထိုင်ခဲ့ကြပြီး လူနေကျပ်တည်းသဖြင့် မူလလာလမ်းအတိုင်း တောင်ငူဘက်သို့ ဆုတ်ခွာခဲ့ရကြောင်း ပါရှိလေသည်။ ဘွဲမျိုးကွဲတို့၏ ပါးစပ်ရာဇဝင်အရ မိုးပွတို့မှာ ဖမ်းဆီးရမိသော ဘောဂလိဘက်မှ ပကူးကရင် သုံ့ပန်းများဖြစ်ပြီး ယင်းတို့ကို သံတောင်၊ တောင်ခြေအရပ်တွင် အစောင့်အရှောက်အဖြစ် ရွာတည်ပေးကာ နေထိုင်စေခဲ့ကြောင်းဖြင့် အဆိုရှိသည်။
နားကဲရွာ၊ မိုးနဲမြို့နယ်
ကိုးကား
ကဏ္ဍ:မိုးနဲမြို့နယ်ရှိ ရွာများ
သကာချောင်းဝရွာ၊ ပလက်ဝမြို့နယ်
သကာချောင်းဝရွာ(Thakarchaungwa)သည် ချင်းပြည်နယ်၊ မတူပီခရိုင်၊ ပလက်ဝမြို့နယ်၊ လယ်လှကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၆၅၂၈၁ ဖြစ်သည်။ ၂၀၁၄ သန်းခေါင်စာရင်းအရ လယ်လှကျေးရွာအုပ်စုတွင် ကျား ၉၀၂ ဦး၊ မ ၉၆၆ ဦး၊ လူဦးရေ စုစုပေါင်း ၁၈၆၈ ဦး နေထိုင်သည်။
ကိုးကား
ကဏ္ဍ:ပလက်ဝမြို့နယ်ရှိ ရွာများ
ပဒါရွာ၊ ပဒါ
ပဒါရွာ၊ ပဒါ
ပုဏ္ဏားကြီးရွာ၊ ပုဏ္ဏားကြီး
ပုဏ္ဏားကြီးရွာ၊ ပုဏ္ဏားကြီး
ကင် ကာဒက်သျှန်
ကင်ဘာလေ နိုဝယ် ကာဒက်သျှန် ဝက် (Kimberly Noel Kardashian West) (၁၉၈၀ အောက်တိုဘာ ၂၁ ဖွား) သည် အမေရိကန် ဖြစ်ရပ်မှန်ရုပ်သံဇာတ်လမ်းတွဲသရုပ်ဆောင်၊ မော်ဒယ်၊ စီးပွားရေးလုပ်ငန်းရှင်၊ ရုပ်ရှင်ထုတ်လုပ်သူနှင့် သရုပ်ဆောင်ဖြစ်သည်။ ပဲရစ်ဟီလတန်၏သူငယ်ချင်းနှင့် အဝတ်အစားဆင်သူအနေဖြင့် လူသိများမှု ရခဲ့သည်။ ၂၀၀၂ ခုတွင် အချစ်ပလူးသောဗီဒီယို ပေါက်ကြားသည်နောက် ပို၍ ကျော်ကြားလာသည်။ ၎င်းကိုပင် ၂၀၀၇ ခု၌ တရားဝင်အဖြစ် ကင်ကာဒက်သျှန်၊ စူပါစတား အမည်ဖြင့် ထိုစဉ်ကရည်းစား ရေးဂျေနှင့်အတူ ထုတ်သည်။ နောက်နှစ်တွင် အီးရုပ်သံလိုင်း (E!) မှ ဖြစ်ရပ်မှန်ရုပ်သံဇာတ်လမ်းတွဲတွင် ကာဒက်သျှန်မိသားတစုလုံး ဝင်သရုပ်ဆောင်ကြသည်။ ကာဒက်သျှန်တို့အားအမီလိုက်ခြင်း အမည်ရှိ ယင်းဇာတ်လမ်းတွဲမှာ ၂၀၀၇ မှ ၂၀၂၁ အထိ လွှင့်သည်။ ညီအစ်မများသရုပ်ဆောင်သော ကော့တနီနဲ့ကင် နယူးယောက်ကိုနှင် (၂၀၁၁-၁၂)၊ ကော့တနီနဲ့ကင် မိုင်ယာမီကိုချီ (၂၀၀၉-၁၃) ထိုသို့ အထက်နှင့်သဘောတူ ဇာတ်လမ်းတွဲများလည်း ရိုက်သေးသည်။
ဆိုရှယ်မီဒီယာတွင် ကောင်းစွာရပ်တည်နိုင်ခဲ့သည်။ တွစ်တာနှင့် အင်စတာဂရမ်ပေါ်၌ မီလီယံ ရာနှင့်ချီသော နောက်လိုက်များ ရှိသည်။ အင်စတာဂရမ်သည် ကာဒက်သျှန်နှင့် သဘောတူစာချုပ်ပြုကာ အင်စတာဂရမ်သုံးသူအသစ်တိုင်းကို ကာဒက်သျှန်အား နောက်လိုက်ပြုစေရန် အကြံပေးခဲ့သည်။ ယင်းမှာ အင်စတာဂရမ်၌ နောက်လိုက်များစေသောအချက်များအနက် တခုတည်း။ မြန်မာပြည်၌ ဖြူဖြူထွေးကို ဖေ့စဘွတ်သုံးသူသစ်တိုင်းအား အကြံပြုသောနည်းနှင့် အတူပင်။ အမေရိကန်ဖြူဖြူထွေးဟု အမည်ပေးသင့်သည်။ ၂၀၁၄ ထွက် မိုဘိုင်းဂိမ်း ကင်ကာဒက်သျှန် ဟောလိဝု အပါအဝင် ထုတ်ကုန်သစ်အချို့ကို သူ့နာမည်သုံးရန် စာချုပ်ချုပ်နိုင်ခဲ့သည်။ အဝတ်အစားတံဆိပ်များလည်း ရှိသေးသည်။ ၂၀၁၅ ခုတွင် ဆဲဖစ် ဓာတ်ပုံစာအုပ်နှင့် ကင်ကာဒက်သျှန် တကိုယ်ရေသုံးမိုဘိုင်းဆော့ဝဲတို့ကို ဖြန့်သည်။
နာမည်ကြီးရက်ပါ ကန်ရေးဝက်နှင့် စတွဲသောအခါ မီဒီယာများက အကျယ်တဝင့်ဖော်ပြကြပြန်သည်။ ၂၀၁၄ တွင် လက်ထပ်ကြသည်။ သားသမီး ၄ ဦးရနေပြီ။ မင်းသမီးအဖြစ် အဖြစ်ဆိုး (၂၀၀၈)၊ တောင်ကြားအထဲ ခက်ခဲခဲ (၂၀၀၉) နှင့် သွေးဆောင်မှု - အိမ်ထောင်ရေးအကြံပေးတဦး၏ဖြောင့်ချက်များ (၂၀၁၃) ဇာတ်ကားများ၌ ပါဝင်သည်။
မကြာသေးမီနှစ်များက ကာဒက်သျှန်သည် ၂၀၁၇ ကစသည့် ၎င်းပိုင်စီးပွားရေးလုပ်ငန်းများဖြစ်သော ကေကေဒဗလျူအလှကုန် (KKW Beauty) နှင့် ကေကေဒဗလျူနံ့သာ (KKW Fragrance) တို့ကို အာရုံပိုစိုက်ခဲ့သည်။ ၂၀၁၉ ခုတွင် စကင် (Skims) အမည်ရှိ (ခါးချပ်ဘောင်းဘီလည်းခေါ်သည့်) ကိုယ်ထိန်းအင်္ကျီကို ထုတ်သည်။ ယခင်က ကီမိုနိုဟု အမည်ပေးသော်လည်း ကန့်ကွက်မှုများကြောင့် စကင်ဟု အမည်ပြောင်းထုတ်ခြင်းတည်း။